ئازادیی ئایین جوگرافیای ئایین فەلسەفەی ئایین کارە ئایینییەکان کۆلکەوتارەکانی ئایین مێژووی ئایین\nئایین یان دین کۆکراوەیەکی سیستمی کەلتوری و سیستمی بیر و باوەڕ و تێڕوانینی جیھانییە کە پەیوەندییەک دادەمەزرێنێت لە نێوان مرۆڤ و رۆحانییەتدا یاخود لەگەڵ چەند ڕێڕەوێکی ئەخلاقیدا. زۆر لە ئایینەکان چیرۆک و ھێماو و نەریت و مێژووی پیرۆزیان ھەیە کە تیایدا دەیانەوێت مانا بۆ ژیان ببەخشن یا سەرچاوەی ژیان و گەردوون روون بکەنەوە. لەمانەوە ئەخلاق و ئەدەب و یاسایی ئایینی دادەڕێژن یاخود شێوە ژیانێک بەپێی تێگەیشتنی سروشتی مرۆڤ. ئایین وەک پێویسیتیەک بۆ ڕێکخستنی کار و کردەوەکانی مرۆڤ بە درێژایی مێژوو وە وەک یەکێ لە سەرچاوەکانی یاسا دادەنرێ لە زۆربەی ووڵاتانی دنیادا. وە ھەر لە ڕێگەی ئایینەوە باس لە ژیانێکی ئە ...\nئازادیی ئایین بریتییە لە بنەمایی پشتگیری کردن لە ئازادی تاک یان کۆمەڵ، بە گشتی یان بە تایبەتی، بۆ پیشاندانی ئایین یان باوەڕەکانیان لە ڕێی فێرکردن، مامەڵە، پەرەستن و گوێڕایەڵی. ھەروەھا ئازادی گۆڕینی ئایین یان باوەڕی تاکێک لەخۆ دەگرێت. ئازادیی ئایین لە لایەن زۆرینەی خەڵک و گەلانی جیھانەوە وەک یەکێک لە مافە بنچینەیەکانی مرۆڤ تەماشادەکرێت و ئاماژەی پێکراوە لەژێر بڕگەی ٨ جاڕنامەی جیھانی مافەکانی مرۆڤ. لەو وڵاتانەی کە پەیڕەوی شێوازی دەوڵەتی ئایینی دەکرێت، ئازادیی ئایین واتە ئەوەی کە حکومەت مۆڵەت دەدات بە ڕێبازەکانی دیکە یان ئایینەکانی دیکە مامەڵەی ئایینی بکەن لەپاڵ ئایینی دەوڵەت دا و شوێن کەوتوو ...\nئایینە ئیبراھیمییەکان ، زاراوەیەکە بەکاردێت بۆ گەلێک ئایین کە تێیدا ئیبراھیم وەک کەسێکی گرنگ باس کراوە. لەباوترین و ناسراوترین ئایینە ئیبراھیمییەکان جودایزم، مەسیحییەت و ئیسلامە. یەکێک لە ئایینە ئیبراھیمییەکانی تر بەھائییەتە. باوەڕی بەھائیییەت لەسەدەی نۆزدەھەمی زایینیدا گەشەی سەند، لەو شوێنەدا کە ئێستا بە ئێران ناو دەبرێت. گەرچی ئەم ئایینانە تەواو جیاوازن لەیەکەوە لەزۆر لایەندا، بەڵام لەزۆر لایەنی زۆر گرنگدا ھاوڕان لەسەر ئەو بنەما سروشتییەی کە ئەوان تەنھا یەک خودا دەپەرستن. وشەی "ئیبراھیمیی" ئەگەڕیتەوە بۆ پێغەمبەری دێرین ئیبراھیم، کە زۆر رێزی لێ گیراوە لە جودایزم، مەسیحییەت و ئیسلامدا وەک ...\nئایین لە کوردستان. جوگرافیای کوردستان یارمەتیدەرە بۆ شرۆڤەکردنی فرەچەشنەی ئاینەکانی یارسان، ئێزدی، زەردەشتی، مانی، جوو و کریستیانیزم بە ناونیشانە جۆراوجۆرەکانیەوە، موسڵمانی سوننی و شیعی و سۆفیگەری و ھەموویان بەیەکەوە بە درێژایی ڕۆژگار لە سەر ئەم خاکە ژیاون. ئەمیش ھەرجار بەھاوسەنگیەکی ناسک و بەروەخت کە بەردەوام بە ھۆی کۆمەڵێ ڕووداوی جەرگبڕ کە ڕەنگدانەوەی ناسکیی لە ڕادەربەدەری ئەم بەشەی جیھانە، لە ناو چووە.\nئایینی زەردەشتی یان بەھدین یانژی مازدایاسنا لەسەر بنەمای بیروبۆچوونەکان و بڕواکانی زەردەشت پێکھاتووە. ئەم ئایینە جیھان وەکو دووبەرەکییەکی بەردەوام دەبینێت لەنێوان ھێزی پاک و ھێزی خراپەدا. خوداوەندی "ئاھورامەزدا" خودای چاکە و حیکمەتە، دانەر و پێکھێنەری ئەم جیھانەیە، "ئەھریمەن" یان "ئەنگرامەینو" ڕۆحە خراپەکانن، مرۆڤیش بوونەوەرێکی ئازادە و تاکە ئەرکی سەرشانی بریتییە لە یارمەتیدان و سەرخستنی خودای ئاھورامەزدا، ئەم ئایینە بە شێوەیەکی گشتی لە ناو فارسەکان بڵاو بووەوە و لە سەدەی شەشەمی پێش زایین بوو بە ئایینێکی سەرەکی لە ناوچەکەدا و تا سەرھەڵدانی ئیسلام لە سەدەی حەوتەمی زایینیدا ئایینێکی گرنگ بوو ...\nجوولەکایەتی ی عیبرییەوە "یەھوودا")، ئایین، فەلسەفە و ڕێگای ژیانی جوولەکەکانە. وەک لە کتێبی پیرۆزی عیبری سەرچاوەی گرتووە و دەقەکانی تری دوایی وەکوو تەلموود ڕوونی دەکەنەوە، جوولەکایەتی لەلای پیاوانی ئایینی پێناسە دەکرێت بە پەیوەندییەکی پشتاوپشتی لەنێوان خودا و بەنی ئیسرائیلدا. جوولەکایەتیی ڕەبانییەت پێ لەسەر ئەوە دادەگرێت کە خودا فەرمایشتەکانی خۆی بە مووسا لەسەر چیای سینای بەھەردوو ڕێگەی تەوراتی نووسراو تەوراتی زارەکی ڕاگەیاندووە. ئەم جەختکارییە بەدرێژایی مێژوو لە لایەن قەڕاییتەکانوە کێبڕکێ کراوە، ئەویش جووڵەیەک بوو کە لەسەدەکانی ناوەڕاستدا دەرکەوت، کە لەئێستادا ھەزاران شوێنکەوتوویان ھەیە، پ ...\nڕێژە زیاتر لە 2.4 ملیار ئایینی مەسیحییەت لە وشەی عەرەبی مەسیح ، بەواتای شۆراو بە ڕۆنێکی پیرۆز، بە ئینگلیزیی: Christianity ، لە وشەی یۆنانی: Xριστός ، Khristos، یاخود "Christ" ، وێژەیییانە: "کەسێکی پاکبووەوە لە گوناح" لەکوردەواری پێیان دەڵێن فەلە،یەکێکە لە ئایینە ئاسمانییەکان، ئایینە ئیبراھیمییەکان و ئایینە یەکتاپەرستییەکان، رەگی وشەی مەسیحییەت لە مەسیحەوە ھاتووە، بەواتای کەسی ھەڵبژێردراو یاخود بە ئاو شۆراوە و پاکبوەوە، ئەم ناونانەش ئەگەڕێتەوە بۆ مەسیح یاخود یەشوو کە بەپێی بڕوای مەسیحییەت بێ، یەشوو کوڕی خوایە، خودای جەستەگەرە، خودای بەوەفایە و ھتد. لەو جۆرە ناونانانە؛ ئاینی مەسیحییەت لەئێست ...\nلە تیۆلۆجیدا، یەکتاپەرستی یاخود مۆنۆسیزم بریتییە لە باوەڕبوون بە بوونی تەنیا یەک خودا. ئایینە یەکتاپەرستییەکان ئەو ئایینانەن کە بانگھێشتیی پەرستنی تەنھا یەک ھەبوو دەکەن، کە خودایە، بە پێچەوانەی ئایینە فرەپەرستییەکان کە بانگھێشتی پەرستنی زۆرتر لە خودایەک دەکەن. بە بڕوای موسوڵمانان تاکە ئایینی یەکتاپەرستی ئیسلامە کە بریتییە لە ئەڵڵا بە تەنھا پەرستن و ھاوەڵ دانەنان بۆ ئەڵڵا و خۆ دانە دەست فەرمانەکانی ئەڵڵا و دوورکەوتنەوە لەو کارانەی کە ئەڵڵا قەدەغەی کردووە، ئەو کەسانەی کە لەسەر ئایینی ئیسلام دەڕۆن بڕوایان وایە کە ھیچ خودایەک یان خواوەندێک نییە جگە لە ئەڵڵا و محەممەدیش نێردراوی خودایە. ھەندێکی ...\nسیکیزم ئایینێکە دامەزرا لە باکووری ھیند لە ماوەی سەدەی پانزدە بە بانگەواز بۆ ئامۆژگارییەکانی گووروو نانەک و نۆ جێنشینەکەی. ئەوانەی شوێنی ئەو ئاینە کەوتوون پێیان دەوترێت سیکییەکان وە کتێبی پیرۆزەکەیان بەناوی گورو گرانت ساحیب. سیکیزم بڕوای بەبوونی یەک خودا هەیە. ژمارەی شوێنکەوتووەکانییان ٢٥ بۆ ٢٨ ملیۆن کەسە و بەمەش نۆیەمەین ئایینی جیهانن. زۆرینەی شوێنکەوتووەکانییان لەئاسیان بەتایبەت لە پەنجاب. پیاوە سیکییەکان بەزۆری پەڕۆ ەیەک لەسەرییان دەکەن.\nئەنگکۆر وات پەرستگایەکە لە کەمبۆدیا و بە گەورەترین مۆنەمێنتی ئایینی دادەنرێت لە جیهاندا، ڕووبەرەکەی دەگاتە ١٦٢.٦ هێکتار. ئەنگکۆر وات دەکەوێتە ٥.٥ کیلۆمەتر لە باکووری شاری سیێم ڕیێپ. لەو ناوچەیەدا جگە لە ئەنگکۆر وات چەندین شوێنەواری دێرینی دیکەی لێیە. یەکەمجار ئەو پەرسگایە بۆ ئایینی هیندوویزم درووستکرا، بەڵام تاکۆتایی سەدەی ١٢هەم گۆڕدرا بۆ پەرستگایەکی بودایی. پەرستگاکە لەلایەن پادشا سوریاڤارمانی دووهەمی ئیمپراتۆریەتیی خمێر لە سەرەتاکانی سەدەی ١٢هەم درووستکرا. پەرستگاکە لە ناوچەی ئەنگکۆری ئێستا درووستکرا کە پێشتر پایتەختی ئیمپراتۆریەتیی خمێری لێبوو. ئەو پەرستگایە لە ئێستادا بووەتە سیمبۆلی کە ...\nچاکەکاری و خراپەکاری یان باشە و خراپە مەبەست لێی کارە چاکەکان و خراپەکانە و ھەموو کات ناوەکانیان بەراورد لە شەڕی ھەتاھەتایی نێوان باشە و خراپەی دڵ دەکات، ھەروەھا لە نێوان خەڵکی و ھەندێک جاریش لە نێوان مرۆڤایەتی و شەیتانەکان و ھەروەھا بۆ شەڕی ناوەکی مرۆڤەکان بۆ کردنی چاکە ئاماژە دەکات.\nبێخواییی مەسیحی یان بێباوەڕیی مەسیحی سیستمێکی ئەخلاقی و مەزھەبییە لەسەر بنەمای ژیان و فێرکردنەکانی عیسا کە لە پەیمانی نوێ دا ئاماژەی پێکراوە و ھەرچەندە پەیڕەوکارەکانی باوەڕیان بە خودای مەسیحی نییە و پەیڕەوی بیروباوەڕی ئایینی مەسیحی یی نین، بەڵام پەیڕەوی لە فێرکردنە ڕەوشتییەکانی مەسیح دەکەن ھەرچەندە مەسیحییە بێدینەکان باوەڕیان بە ئەلوھییەتی عیسا نییە، بەڵام خاڵێکی ناوەندی لە چەمکی ئەوان داگیر دەکات، چونکە زۆربەی بێدینانی مەسیحی عیسا بە مامۆستایەکی ڕەوشت بەرز و نموونەیەکی باڵا تر دەزانن و فێرکردنەکانی قبوڵ دەکەن، بەڵام ڕەتکردنەوەی بیرۆکەی خوانەناسی، چونکە باوەڕیان بە خودا نییە.\nگه‌واهیده‌رانی یه‌هوه یه‌کێکه له ڕێچکه‌کانی ئاینی کریستیانی که دان به مه‌زهه‌ب و ڕێچکه‌کانی تر دانانێت و خۆیان به دروست ترین و باشترینی کریستیانه‌کان داده‌نێن؛ که ته‌واو په‌یره‌وی په‌رتوکی پیرۆز ده‌که‌ن له ژیانیان دا ٫سه‌ره‌تای ده‌رکه‌وتنیان ده‌گه‌ڕێته‌وه بۆ سه‌ره‌تای سه‌ده‌ی نۆزده‌هه‌م له ویلایه‌تی په‌نسڵڤانیا ی ئه‌مێریکی له‌سه‌ر ده‌ستی که به گروپ و کۆمه‌ڵه‌ی بچوک هه‌نگاویان نا بۆ خوێندن و لێکۆڵینه‌وه له په‌رتوکی پیرۆز پاشان ئه‌م کۆمه‌ڵه‌یه گه‌وره‌بوون و بوون به "قوتابیانی په‌رتوکی پیرۆز" ئه‌ندامانی گه‌واهیده‌رانی یه‌هوه به‌وه ده‌ناسرێنه‌وه که هیچ جیاوازیه‌ک ناکان له نێوان نه‌ته‌وه‌کان و ...\nدۆزەخ بریتییە لە دەستەواژەیەک کە بەزۆری لە بواری ئاینی بەکاردێت، ئاماژەیەکە بۆ ئازار و سزای دەروونی بۆ مرۆڤەکان کاتێک کە ھەستێکی شەڕانگێزیان دەبێت، ھەموو یان زۆرینەی ئاینەکان دۆزەخیان ھەیە، سەرەتا وابڕوا بوو کە دۆزەخ شوێنێکی زۆر ساردە بەتایبەت لای ھیندۆسەکان. دواتر لە ئاینی جولەکە و ئینجا کریستیانی دۆزەخ بە ئاگر چوێندرا و بەشوێنێکی گەرم ناوزەند کرا، لەدوای ئەوانیش ئاینی ئیسلام دۆزەخی بە ھەردوو باری گەرم و سارد چواند ناوی لە شوێنە گەرمەکە نا "السعیر" وە بەدۆزەخە سارد و سڕەکەی گوت "الزمھریر" ، ھەروەھا دەستەواژەی "الجحیم" چەندین جار لە قورئان ئاماژەی بۆ کراوە.\nوەحی لە ئایینی ئیسلامدا، بە گواستنەوەی وتەی خوا بۆ خەڵک دەوترێت لە ڕێگای پێغەمبەرانەوە. وەحی لە بنەڕەتدا بە مەعنای فێرکردنی خێرایە. ئەم وشەیە لە قورئاندا بە چەن مەعنای تریش ھاتووە. بۆ نموونە غەریزەی ھەنگ بۆ دروستکردنی ھەنگوێن بە بەرھەمی وەحی دانراوە. ھەروەھا بە مەعنای ئیلھامیش ھاتووە.


بومه‌له‌رزه‌یه‌کی به‌هێز له ژاپـۆن ده‌داته‌وه\nدره‌نگانێـکی شه‌وی پـێـنجشه‌ممه بومه‌له‌رزه‌یه‌کی به‌هێز له ژاپـۆنی دایه‌وه و زیانی به چه‌ندین ده‌زگای ئه‌لیکتریکی وڵاته‌که گه‌یاندووه و ئاگاداری دراوه له مه‌ترسی ڕوودانی سونامی به درێژایی ناوچه‌کانی باکوری ڕۆژهه‌ڵاتی وڵاته‌که. کاربه‌ده‌سـتانی حکومی ده‌سـتبه‌جێ داوایان له دانیشـتوان کرد به‌ره‌و ناوچه به‌رزه‌کان بڕۆن.\nده‌زگای جیۆلۆجی ئه‌مه‌ریکا ده‌ڵێت بومه‌له‌رزه‌که به گوڕی 7.1 پله به پـێوری ڕێـخته‌ر بووه و چه‌قه‌که‌ی له قۆڵای 40 کیلۆمه‌تر له ژێر ئاوی ده‌ریادا بووه. پـێشـتر مه‌زه‌نده ده‌کرا 7.4 بووبێت. په‌یامنێری ده‌نگی ئه‌مه‌ریکا له تۆکیۆ ده‌ڵێت بومه‌له‌رزه‌که زۆر به‌هێزبووه.\nکۆمپانیای وزه‌ی ئه‌لیکتریکی تۆکیۆ گوتی هیچ ڕاپـۆرتێـکی بۆ نه‌هاتووه ئاماژه بۆ ڕوودانی حاڵه‌تێـکی ته‌نگه‌تاوی له نێو ده‌زگای ناوکی فوکوشیما بکات ئه‌وه‌ی به بومه‌له‌رزه‌که‌ی پـێشـوو زیانی زۆری پـێکه‌وتووه. هه‌روه‌ها زیانی گیانیشی له‌وێ لێـنه‌که‌وتۆته‌وه. کارمه‌ندانی ده‌زگاکه هه‌ر له‌گه‌ڵ ئه‌وه‌ی له کاتژمێر 11:30ی شه‌و به کاتی تۆکیۆ بومه‌له‌رزه‌که ڕوویدا به‌ره‌و په‌ناگه‌ی شوێنه‌که‌یان ڕۆیشتوون.\nکاربه‌ده‌سـتێک له سـازگه‌ی ناوکی و ئاژانسی سه‌لامه‌تی ژاپـۆنه‌وه ده‌ڵێت تێـکردنی نایترۆجین و ئاو بۆ ناو ڕیاکته‌ره ناوکیـیه‌کانی ده‌زگای فوکوشیما به‌رده‌وام بووه.\nکارمه‌ندانی ده‌زگای فوکوشیما وا بۆ سێ هه‌فته‌یه هه‌وڵ ده‌ده‌ن گرفته‌کانی نێو ده‌زگاکه چاره‌سه‌ر بکه‌ن پاش ئه‌وه‌ی سیستمی سـاردکردنه‌وه‌که‌ی له 11 ی مانگی سێـیه‌وه زیانی پـێـگه‌یشت.\nجێی ئاماژه پـێـکردنه هێشـتا ژاپـۆن له بومه‌له‌رزکه‌ی پـێشـوو ئه‌وه‌ی له 11 ی مانگی سێـیه‌وه ڕوویدا و گوڕه‌که‌ی 9 پله به پـێوه‌ری ڕێـخته‌ر بوو نه‌هاتۆته‌وه سه‌ر خۆی.


ئامادەکردن و وەرگێڕان لە تورکییەوە: بەکر شوانی*\nشاعیری ناوداری تورک نازم حیکمەت (١٩٠٢-١٩٦٣) ساڵێک یان دوو ساڵ بەر لە مردنی، لە ڕێی کەسایەتی و ڕووناکبیری کورد کامەران بەدرخانەوە (١٨٩٥-١٩٧٨) نامەیەک ئاڕاستەی گەلی کورد دەکات و تیایدا بۆچوونی خۆی لەمەڕ دۆزی کورد لە تورکیا دەخاتە ڕوو. لە سەرەتای دامەزراندنی کۆماری تورکیادا و لەگەڵ دەرچوونی یاسای "تەقریری سکون" و زیادبوونی گوشاردا بۆ سەر ڕۆشنبیران، ژمارەیەکی زۆر کەسی دیار و ناسراو دەستگیر کران و هەندێکیان لە دار دران. ئەو ڕەوشە کامەران و جەلادەت بەدرخانی برای کە دەکەنە نەوەی میر بەدرخانی میری جزیرە، ناچار کرد لە ئیستانبوڵ هەڵبێن و ڕوو لە ئەوروپا بکەن. پاش چەند ساڵێک جەلادەت بەدرخان گەڕایەوە بۆ سوریا و لەوێوە لە کاری ڕۆشنبیری و ڕۆژنامەوانی بەردەوام بوو، بەڵام کامەران بەدرخان لە ئەوروپا مایەوە و ژیانی هاوسەرێتی پێکەوە نا. بە ڕێککەوت هاوسەری کامەران بەدرخان و هاوسەری نازم حیکمەت یەکدی دەناسن و هەر ئەوەیش دەبێت بە هۆی بە یەکگەیشتن و یەکترناسینی کامەرانی کورد و نازمی تورک. بە پێی زانیارییەکانی کوردۆلۆگی ناسراو محەمەد بایراک (دانیشتووی ئەڵمانیا)، دیداری لوتکەی نێوان ئەو دوو کەسایەتییە سەرەتای ساڵانی ١٩٥٠ لە پاریس پێک هاتووە و کامەران بەدرخان لەو دیدارەدا بە دوور و درێژی باسی مێژوو و کولتوور و زمانی کورد بۆ نازم حیکمەت کردووە. هەر لەو سەردەمەدا نازم حیکمەت لە ڕوانگەی سۆسیالیزمەوە زیاتر ئاشنای گەلی کورد و دۆزەکەی بووە و و پاش چەند ساڵێکیش لەو دیدارە نامەیەکی بۆ کامەران بەدرخان ناردووە. ئەو نامەیە کە ساڵی ١٩٨٠ لە ئەرشیڤی تایبەتیی کامەران بەدرخاندا دۆزرایەوە و ئۆرژیناڵەکەی لە ئەنستیتووی کورد لە پاریس پارێزراوە، مێژووی بە سەرەوە نییە، بەڵام بایراک ڕای وایە ساڵی ١٩٦١ یان ١٩٦٢ نووسرابێت. دەقی ئەم نامەیە بە زمانی تورکی و لە تورکیا بۆ یەکەمجار لە ژمارەی ڕۆژی ٣١ی تەمووزی ساڵی ١٩٨٨ی گۆڤاری (ئیکیبینە دۆغرو)دا بڵاو کراوەتەوە.\n"نەتەوەی کورد کە ڕەگ و ڕیشەی سەدان ساڵ بە مێژوودا ڕۆچووە، زۆرینەیەکی بەرچاوی بە مێژوو و کولتووری خۆیەوە لە پارچەیەکی ئەنادۆڵ دەژی. نەتەوەی تورک کە لە پارچەکانی تری ئەنادۆڵ دەژی، بە برای نەتەوەی کورد دادەنرێت. هەردوو نەتەوە لە ئیمپراتۆریای عوسمانیدا کە هاوشێوەی هەموو ئیمپراتۆریاکانی تر زیندانی گەلان بوو، زنجیری ئەستووری ئاغا و دەرەبەگەکانی تورک و کورد و ئیدارەی ئیمپراتۆریای عوسمانی لە دەست و پێیان خرابوو. دوای ڕووخاندنی ئیمپراتۆریای عوسمانیش، هەردوو نەتەوە بەرەیەکی هاوبەشیان لە دژی ئیمپریالیزم دامەزراند و خەباتیان کرد.\nبزووتنەوەی میللیی ڕزگارکردنی ئەنادۆڵ تەنیا بۆ تورکەکان نا، بۆ کوردەکانیش بە یەکێک لە لاپەڕە هەرە بەشکۆکانی مێژوویان دادەنرێت. یەکێک لە گۆرانییە هەرە لە بیر نەکراوەکانی ئەو سەردەمە کە لە ساڵانی دوای شەڕدا لەلایەن دەسەڵاتی تورکەوە قەدەغە کرا، بەم دێڕە دەستی پێ دەکرد: "لێدەن کوڕانی کورد، ڕۆژی نامووسە!" لە دوای دامەزراندنی کۆماری تورکیا، دەسەڵاتداران و ناوەندە باڵادەستەکانی تورک نکۆڵیان لەو مافە نەتەوەیی و مرۆییانە کرد کە لە سەروبەندی پەسەندکردنی بزووتنەوەی کورددا بەڵێنی بەدیهێنانیان دابوو، تەنانەت کاریان گەیاندە سنووری نکۆڵیکردن لە هەبوونی نەتەوەی کورد. ئەو سەردەمە قۆناغی سازشی نێوان دەسەڵاتداران و چینە باڵادەستەکانی تورک و ئیمپریالیزم بوو.\nهەر وەک چۆن نیشتمانپەروەرانی ڕاستەقینەی تورک بە گیان و دڵ پشتیوانی لە خوشک و برایانی کوردیان دەکەن لە تێکۆشانیاندا بۆ گەیشتن بە مافە نەتەوایەتییەکانی خۆیان لە چوارچێوەی سنووری تورکیادا، نیشتمانپەروەرانی ڕاستەقینەی کوردیش بە هەمان شێوە پشتیوانی لە گەلی تورک دەکەن لە تێکۆشانیاندا بۆ دیموکراسی و سەربەخۆییی نەتەوەیی. ئەو هێزە کۆنەپەرست و کۆلۆنیال و تاریکانەی کە خوازیارن دووبەرەکی بخەنە نێوان تورک و کوردەکانی دانیشتووی ئەنادۆڵەوە دەستیان خستووەتە دەستی ئیمپریالیزمەوە و دەیانەوێت گەلانی خۆیان زیاتر بچەوسێننەوە.\nتێکۆشانی میللیی نوێی گەلانی کورد و تورک لە دژی دەرەبەگ، هێزە ڕەشەکان، ئاغاکانی شار و گوند، پاشڤەڕۆیان، ڕەگەزپەرستان، ئەوانەی نکۆڵی لە هەبوونی میللەتان و مافە نەتەوایەتییەکانیان دەکەن، ئەوانەی گەلان دەکەن بە گژی یەکدیدا و بە ساناهی سواری کۆڵیان دەبن و لە دژی نۆکەرانی ئیمپریالیزم بە دەست خستنە ناو دەستی هەردوو نەتەوەی کورد و تورک سەرکەوتن بە دەست دەهێنێت و ئەم دوو نەتەوەیە دەگەیەنێتە بەختیاری و ئاستی ژیانێکی مرۆیییانە. ئەم دوو نەتەوە برایە تەنیا بە هاوکارییەکی لەو جۆرە دەتوانن بگەن بە ئازادی و مافە نەتەوەیی و مرۆیییەکانی خۆیان."\n* بەکالۆریۆسی ڕۆژهەڵاتناسی-بازنەی تورکیاناسی، زانکۆی بۆن، ٢٠١٦\n* بەکالۆریۆسی زانستی نەوت و کانەکان، زانکۆی بەغدا، ١٩٩١


سه‌رباری ئه‌وه‌ی بڕیاربوو ئه‌مڕۆ شه‌ممه ئه‌نجومه‌نی نوێنه‌ران ده‌نگ به‌چوار وه‌زاره‌ته به‌تاڵه‌كه‌ی حكومه‌ته‌كه‌ی عادل عه‌بدولمه‌هدی بدات، به‌ڵام په‌رله‌مانتارێكی یه‌كێتی ئاشكرایده‌كات، له‌دوا ساته‌كاندا بڕگه‌ی ده‌نگدان له‌سه‌ر ناوی كاندیده‌كان لابراوه‌و دواخراوه بۆ كاتێكی نادیار، SNNیش ناوی ڕه‌سمی كاندیدی وه‌زاره‌تی داد له‌عیراق ئاشكراده‌كات.\nهه‌رێم كه‌مال ئاغا په‌رله‌مانتاری یه‌كێتیی له‌ئه‌نجومه‌نی نوێنه‌ران بهSNNی ڕاگه‌یاند، "هه‌رچه‌نده بڕیاربوو كاتژمێر 11ی پێشنوه‌ڕۆی ئه‌مڕۆ كۆبونه‌وه‌ی ئه‌نجومه‌نی نوێنه‌ران ده‌ستپێده‌كات و بڕگه‌ی یه‌كه‌می خشته‌ی كاریش بریتیی بوو له‌ده‌نگدان به‌چوار وه‌زاره‌ته به‌تاڵه‌كه‌ی حكومه‌تی عیراق، به‌ڵام له‌دوای كۆتاییهاتنی كۆبونه‌وه‌ی سه‌رۆكی فراكسیۆنه‌كان، بڕگه‌ی ده‌نگدان له‌سه‌ر چوار وه‌زاره‌ته به‌تاڵه‌كه‌ی حكومه‌تی عیراق بۆ كاتێكی نادیار دواخرا".\nوتیشی:"ڕێكه‌وتن و لێتێگه‌یشتنی باش له‌نێوان یه‌كێتی و پارتی هه‌یه له‌سه‌ر ئه‌و پرسه‌و كاندیدی پرۆفیشناڵ بۆ پۆستی وه‌زاره‌تی داد دیاریكراوه كه كۆده‌نگی ته‌واوی فراكسیۆنه‌كانی له‌سه‌ره".\nبه‌وته‌ی ئه‌و په‌رله‌مانتاره، "یه‌كێتی نایه‌وێت له‌وه زیاتر سه‌رۆك وه‌زیرانی عیراق توشی شه‌رمه‌زاری بكات، بۆیه هه‌ركات ده‌نگدان بكرێت، ئێمه ده‌نگ به‌كاندیدی ئه‌و چوار وه‌زاره‌ته به‌تاڵه ده‌ده‌ین".\nهاوكات به‌گوێره‌ی ئه‌و زانیارییانه‌ی له‌به‌غداوه بهSNN دراون، هه‌ریه‌ك له(حاكم ڕزگار محه‌مه‌د ئه‌مین)و (حاكم ئه‌ركان قادر) كاندیدی ئه‌و پۆسته نین، به‌ڵكو تاكه كاندیدی وه‌زاره‌تی داد بریتییه له(حاكم فاروق) كه خه‌ڵكی شاری كه‌ركوكه‌و هه‌موو فراكسیۆنه كوردستانیه‌كان ده‌نگی بۆ ده‌ده‌ن.\nبه‌گوێره‌ی خشته‌ی كاری كۆبونه‌وه‌ی ئه‌مڕۆی ئه‌نجومه‌نی نوێنه‌ران، بڕگه‌ی یه‌كه‌می دانیشتنه‌كه ده‌بوو تایبه‌تبوایه به‌ده‌نگدان له‌سه‌ر پڕكردنه‌وه‌ی ئه‌و چوار وه‌زاره‌ته به‌تاڵه‌ی تائێستا له‌حكومه‌ته‌كه‌ی عادل عه‌بدولمه‌هدیدا پڕنه‌كراونه‌ته‌وه.\nمانگ پێشتر - Jun 22 2019 10:38AM


چه‌مچه‌ماڵ.. كۆمپانیای پاككه‌ره‌وه كاره‌كانی راده‌گرێت – Rojapp\nJi nimûneyên zargotina me – 248\nBerhemên kurdzanên me – 248\nÎro tu tîm negihîşt mirazê xwe (Diyarname)\nJi bo 80 hezar mamosteyî kongre hat sazkirin (Diyarname)\nHecî Kirbaç bi simbêlên xwe bala xelkê dikşîne û li ser asta Tirkiyê yekem derketiye (Youtube)\nBeytocan: Stranên xwe bifiroşim mîna ku Kurdistanê bifiroşim (Youtube)\nDîbeyt: Gotûbêjkirina pirsgirêkên ciwanên rojavayê Kurdistanê û dîtina çareseriyê (Youtube)\nكەلار.. بەرووداوی هاتوچۆ كەسێك گیانیلەدەستدا\nرۆژئاوا.. ئۆپراسیۆنێكی فراوان دژ بەداعش دەستی پێكرد\nHome/هەواڵنێرەکان/چه‌مچه‌ماڵ.. كۆمپانیای پاككه‌ره‌وه كاره‌كانی راده‌گرێت\nچه‌مچه‌ماڵ.. كۆمپانیای پاككه‌ره‌وه كاره‌كانی راده‌گرێت\nHooshyar April 17, 2021 هەواڵنێرەکان Leave a comment 18 Views\nبه‌هۆی جه‌رج نه‌كردنی شایسته داراییه‌كانی كۆمپانیای شكار كه كاری پاككردنه‌وه‌ی قه‌زای چه‌مچه‌ماڵی له‌ئه‌سۆدایه ، ماوه‌ی 4 ڕۆژه كارمه‌ندان و ژینگه‌پاریز و پاكردنه‌وه و هه‌ڵگرتنه‌وه‌ی خۆڵ و خاشاكی قه‌زاكه مانیان له‌كاره‌كانیان گرتووه و كۆمپانیای ناوبراویش كاره‌كانی راگرتووه.\nكۆمپانیای شكار له‌ئه‌مساڵدا هیچ پیشینه و بڕه پاره‌یه‌كیان له‌حكوومه‌ت وه‌رنه‌گرتووه و حكوومه‌ت شایسته داراییه‌كانی بۆ خه‌رج نه‌كردووون به‌وهۆیه‌وه زبڵ و خاشاكی زۆر له گه‌ڕه‌ك و بازاڕ له شاره‌كه‌دا كۆمپانیای جیبه‌جیكار 45 رۆژه مووچه‌ی كارمه‌ند و ژینگه‌پاریزكانی نه‌داوه.\nله‌وباریه‌وه ئارام نه‌جم سه‌رۆكی شاروانی چه‌مچه‌ماڵ به PUKmedia ی راگه‌یاند: له 14 مانگه‌وه كۆمپانیای شكار كه تایبه‌ته به‌كۆكردنه‌وه‌ی خۆڵ و خاشاك چه‌مچه‌ماڵ و ناحیه‌كانی سه‌ربه چه‌مچه‌ماڵ مانیانگرتووه له‌كاركردن هۆكاری مانگردنه‌كه‌یان له‌سه‌ره‌تای ساڵی 2021 هیچ شایسته‌یه‌كی دارایی بۆ كۆمپانیاكه خه‌رج نه‌كراوه، به‌وهۆیه‌شه‌وه ماوه‌ی 45 ڕۆژه نه‌یان توانیوه مووچه‌ی كارمه‌ند و ژینگه‌پاریزكان بده‌ن چاوه‌ڕوانی ئه‌وه‌ن ئه‌نجومه‌نی وه‌زیران و وه‌زاره‌تی دارایی بڕیاری خه‌رجكردنی شایسته داراییه‌كانیان بده‌ن و ده‌ست بكه‌نه‌وه به‌كاركردن .\nسه‌رۆكی شاروانی چه‌مچه‌ماڵ وتیشی: وه‌ك شاروانی له‌هه‌وڵدایه‌ن له‌گه‌ڵ نوسینگه‌ی قوباد تاڵه‌بانی جیگری سه‌رۆكی حكومه‌ت بۆ چاره‌سه‌ری كیشه‌كه‌یان ،\nداوایشی له هاووڵاتیانی چه‌مچه‌ماڵ كرد تاچاره‌سه‌كردنی كیشه‌ی كۆمپانیای شكار هاوكارمان بن و كۆڵان و گه‌ڕه‌كه‌كان پاك ڕابگرن و خۆڵ و خاشاكه‌كه‌یان به‌رنه ده‌ره‌وه‌ی شار له شوینی تایبه‌ت فڕی بده‌ن.\nPUKmedia عه‌دنان كه‌لهوڕی\nPrevious كەركوك.. كەسێك مامی خۆی دەكوژێت\nNext ئەم ژنە بۆچی لە کانی تووڕە دەبێت؟\nJi bo 80 hezar mamosteyî kongre hat sazkirin (Diyarname) Source link


ڤیدیۆ.. باشترینەکانی مانگی رابردووی خولی نایابی کوردستان دەستنیشانکران\nئەرسەلان جەلال و سەفین مەنسوور و ئاراز مستەفا خەڵاتەکانی ئەم مانگەی کوردستان24یان بەدەستهێنا\nکوردستان24 بۆ دووەم مانگ لەسەر یەک باشترینەکانی مانگی رابردووی خولی نایابی کوردستانی دەتسنیشانکرد و هەر سێ باشترینەکەی خەڵاتکرد.\nسەفین مەنسووڕی هێرشبەری یانەی برایەتی بە باشترین یاریزانی مانگی نۆڤێمبەری وەرزی 2018/2017ی خولی نایابی کوردستان دەستنیشانکرا، ئەو هێرشبەرەی برایەتی کە بە سەفین پاتۆ ناسراوە، مانگی رابردوو دوو گۆڵی بۆ یانەکەی کرد و دوو گۆڵیشی دروستکرد، رۆلێکی کاریگەریی هەبوو لەوەی یانەکەی تووشی هیچ شکستێک نەبێت، بەرامبەر دهۆک دهۆک گۆڵێکی کرد و گۆڵیشی دروستکرد و خاڵێکی بۆ یانەکەی بەدەستهێنا، لە پیرمامیش بە گۆڵێک و ئەسیستێک سەرکردایەتی هاوڕێیەکانی کرد و بە دوو گۆڵی بێبەرامبەر لە پیشمەرگەی هەولێریان بردەوە.\nئەرسەلان جەلالی راهێنەری پێشمەرگەی سلێمانی دوای ئەو ئەنجامە باشانەی لەگەڵ یانەکەی لەم وەرزە بەدەستیهێناون، دەنگی تەواوی لێژنەی هەڵسەنگاندنی کوردستان24ی بەدەستهێنا و بە باشترین راهێنەری مانگی رابردووی خولەکە دیاریکرا، پێشمەرگەی سلێمانی کە بووەتە سوپرایزی ئەم وەرزە، لە کۆی چوار یاریی مانگەکە بە سەرکردایەتی ئەرسەلان جەلال سێ بردنەوە و بەرامبەربوونێکی بەدەستهێنا، بە بەدەستهێنانی دە خاڵ تیپەکەی ئەرسەلان خەلال پێشەنگی خولەکەی گرتە دەست، لەکاتێکدا تازە یانەکە لە ریزی یانە پلە یەکەکان بۆ ریزی یانە نایابەکان گەڕاوەتەوە.\nئاراز موستەفای بەرگریکاری یانەی نەورۆزیش خەڵاتی جوانترین گۆڵی مانگی نۆڤێمبەری خولی نایابی کوردستان بەدەستهێنا، لە گەڕی شەشەمی خولەکە لە یاریی نێوان ئاکرێ و نەورۆز کە یارییەکە لە شەقڵاوە بەڕێوەچوو، وەکو پیشەی هەمیشەیی خۆی و بە چەکە ناسراوەکەی، بە لێدانێکی راستەوخۆ گۆڵێکی سەرنجڕاکێشی کرد و خەڵاتی جوانترین گۆڵی مانگی بردەوە.\nلە پڕۆژەیەکی نوێی کوردستان24دا کە یەکەمجارە لە سەر ئاستی کوردستان و عێراق و ناوچەکە بکرێت، مانگانە باشترینەکانی خولی نایابی کوردستان دەستنیشان دەکرێن و خەڵات دەکرێن.\nباشترینەکانی مانگی رابردووی خولی نایابی کوردستان


زانكۆلاین بۆ پڕكردنەوەی فۆڕمی زانكۆ و پەیمانگاكان كەوتەكار – تۆڕی میدیایی خەڵک\n2020/10/10 - 12:03 PM\nهەروەك وەزارەتی خوێندنی باڵای هەرێم بڕیاری لێدابوو، نیوەڕۆی ئەمڕۆ زانكۆلاین بۆ پڕكردنەوەی فۆڕمی زانكۆ و پەیمانگاكان لەلایەن دەرچووانی پۆلی 12ی ئامادەییەوە كەوتەكار و خوێندكاران دەتوانن بە نووسینی (یوزەرنەیم و پاسۆردەكانیان) بچنە ناو وێبسایتەكە و فۆڕم پڕبكەنەوە.\nوەزارەتی خوێندنی باڵا و توێژینەوەی زانستی لە ڕاگەیەنراوێكدا ئاماژەی بەوەكردبوو، ئەمڕۆ شەممە (١٠-١٠-٢٠٢٠) لە كاتژمێر (١٢)ی نیوەڕۆ وێبسایتی (www.regayzanko.com) بۆ دەرچووانی 12ی ئامادەیی تا كاتژمێر (١٢)ی شەوی ڕۆژی (١٩-١٠-٢٠٢٠) واتە بۆ ماوەی (١٠) ڕۆژ كارا دەكرێت.\nڕاشیگەیاندووە، بەوەش دەرچووانی پۆلی (١٢)ی ئامادەیی لەو ماوەیە دەتوانن فۆرمی وەرگرتن لە زانكۆ و پەیمانگەكان پڕبكەنەوە و پێشكەشی بكەن، هەروەك دەرچووان دەبێ بەبەكارهێنانی هەمان ناوی بەكارهێنەر و وشەی تێپەڕ (یوزەرنەیم و پاسۆرد) كە پێشتر لە خوێندنگەكانیان وەریانگرتۆتەوە دەتوانن فۆڕمی وەرگرتن پڕبكەنەوە.\nپلانی وەرگرتن بۆ خوێندنی ئەمساڵ بەهەر سێ سیستەمی خوێندنی (گشتی، پارالێڵ، ئێواران)، لەزانكۆ حكومیەكان بریتییە لە (٥٤٥٣٧) كورسی، كە بۆ یەكەمجارە لەمێژوی وەرگرتن لەهەرێمی كوردستان پلانی وەرگرتن بگاتە ئەو ژمارەیە، هاوكات پلانی داواكراوی زانكۆ و پەیمانگا تایبەتەكانی هەرێمی كوردستان بریتیە لە (٢٧٦٣٠) كورسی خوێندن.\nژمارەی دەرچووانی پۆلی 12ی ئامادەیی، كە ناوەكانیان لە وەزارەتی پەروەردە بۆ وەزارەتی خوێندنی باڵا و توێژینەوەی زانستی ڕەوانە كراوە بریتیە لە: (٧٢٢٦٤) دەرچوو، كە (٤٦٢٨٨) دەرچوی زانستی و (٢٤٣٧٩) دەرچووی وێژەیی و (١٦٣٧) دەرچوی بەشە پیشەییەكانن.\nبۆ بەرچاوڕونی زیاتری دەرچوانی پۆلی 12 و ئاشنابونیان بەسیستمەكانی وەرگرتن (زانكۆلاین، پارالێل، ئێواران) پێویستە سەیری ئەو ڤیدیۆ فێركاریە بكەن كە لەسەر وێبسایتی (www.regayzanko.com) دانراوە، هاوكات بۆ هەمان مەبەست دەتوانن لەسەر هەمان وێب سایت ڕێبەری وەرگرتن بە وردی بخوێننەوە وەك بنچینەیەك بۆ پڕكردنەوەی فۆڕمەكانیان.\nزانكۆ و پەیمانگاكانی كوردستانزانكۆلاینفۆڕم


سەرما و باران بارین لە هەرێم دەستپێدەكات - تۆڕی میدیایی خەڵک\nشەپۆلێكی هەوای فێنكی ئەوروپا ناوچەكانی هەرێم دەگرێتەوە و لە چەند ناوچەیەكی شاخاوی سنووری بەهۆی دروست بوونی پەڵە هەورەوە ئەگەری بارینی نمە باران هەیە.\nمحەمەد كەمال، شارەزای كەشناسی بۆ (خەڵك) ئاماژەی بەوەكرد، بەهۆی هاتنی هەوایەكی فێنكەوە لەئەوروپا بۆ دەریای ناوەڕاست پاشان بۆ هەرێمی كوردستان پێشبینی دەكەین لە ئێوارەی ڕۆژی پێنج شەممە 16ـی9ـی2021 پلەكانی گەرما بەڕێژەی 3 بۆ 4 پلەی تر نزم ببنەوە بەتایبەتی لەشەواندا لەهەندێ شوێنی كوێستانی هەست بەسەرما دەكرێت بەتایبەتیش شەوی هەینی لەسەر شەممە.\nڕاشیگەیاند، ئەم نزمبوونەوەیە لە پلەكانی گەرما تا ڕۆژی دوو شەممە 20ـی ئەیلوول بەردەوام دەبێت و دواتر پلەكانی گەرما 2 پلە بەرزدەبنەوە.\nئاماژەی بەوەشكرد، ڕۆژی شەممە هەندێك هەور لەئاسمانی ناوچەكانی هەرێم دەبینرێ و بەدووریشی نازانین لە سنوری ناوچە شاخاوییەكانی ڕۆژهەڵاتی ڕانیە بڕێك بارانی عەشوایی ببارێت.


گورچیلە و غوددە\nله‌لایه‌ن: شاهید عبدالرحمن - به‌روار: 2020-06-16-15:09:00 - کۆدی بابەت: 150\nکۆئەندامى میز و میزەڕۆ\nكۆئەندامى میز و میزەڕۆ پێکدێت لە دوو گورچیلە و دوو بۆرى میزەڕۆ و تورەکەى میزەڵدان و میزەجۆ، میزەجۆ لە ئافرەتدا کورتترە بە بەراورد بە پیاوان ئەمەش ئەگەرى توشبوون بە هەوکردنى میزەڵدان لە ئافرەتاندا زیاد دەکات.\nساڵانە لە ئەمریکا نزیکەى 6 ملیۆن کەس سەردانى ناوەندە تەندروستیەکان دەکەن بۆ ئەو مەبەستە کە زۆربەیان هەوکردنى میزەڵدان (cystitis) هەیە و ژمارەیەکى کەمیان سەردەکێشێت بۆ هەوکردنى گورچیلەکان (pyelonephritis)، سەرەکى ترین هۆکارى توشبوون بە بەکتریاى\n(Eschrichia coli)ە لە پاڵ کۆمەڵێک بەکتریاى تردا.\nئەگەر هەوکردنى گورچیلەکانى لەگەڵدا بێت ئەوا نیشانە گەلێکى زیاترى دەبێت کە ئەمانەن\nدیارى کردنى نەخۆشیەکە\nهۆکارەکانى دووبارە بوونەوەى هەوکردنى میزەڵدان لە ئافرەتاندا\nدەبێتەهۆى جوڵە پێکردنى بەکتریا لە نێوان کەناڵى زاوزێ و میزەڕدا، باشترە نیو کاتژمێر پێش یان نیو کاتژمێر دواى سەرجێى میز بکەیت، هەروەها حەمام کردن یان غوسڵ دەرکردن سودى خۆى هەیە.\nبەهۆى گۆڕانى ترشى ناو زێ لەگەڵ دابەزینى ڕێژەى ئیسترۆجین .\nبەجۆرێک کە ڕێگر دەبێت لە تەواو خاڵى بوونەوەى میزەڵدان لە کاتى میزکردندا .\nبەرزى شەکرەى خوێن\nبەهۆى بوونى شەکر لە میزى نەخۆشەکەدا کە یارمەتى گەشەى میکرۆب دەدات لە بەرامبەردا دابەزینى بەرگرى لەش.\nهێشتنەوەى میز بۆ ماوەیەکى درێژ\nبۆ زیاتر لە 6 کاتژمێر ئەو ئەگەرە زیاد دەکات.\nخواردنەوەى ئاو بۆ زیاتر لە شەش پەرداخى 8 ئۆنسى یارمەتى شۆرینەوەى کۆئەندامى میزەڕۆ دەدات لە میکرۆب.\nزوو گۆڕینى پێداویستیە تایبەتەکانى ئافرەتان وەک سانتى (پاد) هەر (4-6) کاتژمێرێک و تاپوون هەر 4 کاتژمێرێک\nجل و بەرگى ژێرەوە\nپێویستە لە پێکهاتەى لۆکە و هەواکێش بێت بۆ ڕێگرى لە بەردەوام هێشتنەوەى ناوچەى زێ و میزەڕۆ بە شێدارى کە یارمەتى گەشەکرنى بەکتریا دەدات .\nهەندێک جار دەبێتە هۆى ڕێگرى میز و گەڕانەوەى بۆ گورچیلە و ڕوشان و بریندار بوونى میزەڕۆ و میزەڵدان .\nد. هەرێم کریم احمد پسپۆڕى نەخۆشیەکانى (هەناوى و دڵ و شەکرە و گورچیلە)\nبابه‌ته په‌یوه‌ندیداره‌كان به : هەوکردنى کۆئەندامى میزەڕۆ\nبابه‌تی دیكه له‌سه‌ر گورچیلە و غوددە\nهەوکردنی گرمۆڵەکانی گورچیلە


"ره‌باب" فه‌يلى وه كوردى قسه ئه‌كا - شـه‌فـه‌ق نيـوز\n"ره‌باب" فه‌يلى وه كوردى قسه ئه‌كا\nهــــه‌واڵ كــوردى ره‌باب فه‌يلى وه كوردى\nشه‌فه‌ق نيوز/ كه‌ناڵ ئاسمانى كوردستات له مانگ ره‌مه‌زان پيرووز زنجيره دراماى ره‌باب نمايش ئه‌كا ك وه‌زووان كوردى دۆبلاژ كرياگه‌و له‌تى باس له له‌ناوبردن كورده‌يل فه‌يلى ئه‌كا وه‌ده‌س رژيم سه‌دام حسێن.\nئى زنجيره دراما له‌لايه‌ن باسل شبيب دراوه‌ره‌و كار دراوردن ئه‌راى كريا له‌ساڵ 2013 و له‌ى شماره‌يگ له هونه‌رمه‌نديل گه‌ورا به‌شدارى ئه‌كه‌ن و كار وێنه‌گرتن له‌تى ئه‌را 30 هه‌ڵقه له‌ناونى سلێمانى و به‌غدا ئه‌نجام دريا.\nئى دراما له پاڵه‌وانێتى هونه‌رمه‌نده‌يل ئاسيا كه‌مال، ك خانمه هونه‌رمه‌نديگ كورد فه‌يلي - غانم حه‌ميد - سعه‌د موحسن - عه‌زيز خه‌يون - هه‌نا محه‌مه‌د - ئقبال نه‌عيم و هونه‌رمه‌نده‌يل تره، له‌ناونيانيش بڕيگ له هونه‌رمه‌نده‌يل كورد.\nئاگر له گراجيگ له‌ناوڕاس هه‌ولێر كه‌فته‌وه\nمه‌سرور بارزانى: ريككه‌فتنيگ گشتگير وه‌ل به‌غدا له به‌رژه‌وه‌ندى گشت عراقيه‌يله


داوا ده‌كرێت لایه‌نه په‌یوه‌ندیداره‌كان هه‌ڵوێسته بكه‌ن له‌سه‌ر به‌رنامه‌ی هه‌ندێك كه‌ناڵی میدیای\nسەنتەری میترۆ بە هاوكاری چەند رێكخراوێكی كۆمەڵی مەدەنی و چالاكوانی بواری مافەكانی ژنان بە ئامانجی رێگرتن بەو توندوتیژی و سوكایەتییەی هەندێك كەناڵی میدیا بەرهەمیدێنن یاداشتێكیان بۆ وه‌زیری رۆشنبیری حكومه‌تی هه‌رێم نارد.\nبه‌یانی ئه‌مڕۆ له ئۆفیسی سه‌نته‌ری میترۆ بۆ داكۆكی له مافی رۆژنامه‌نووسان له سلێمانی به ئاماده‌بوونی به‌ڕێوه‌به‌ری گشتی وه‌زاره‌تی رۆشنبیری و رۆژنامه‌نووسان و رێكخراوه‌كانی كۆمه‌ڵی مه‌ده‌نی یاداشتێكیان له رێگه‌ی به‌ڕێوه‌به‌ری گشتی وه‌زاره‌تی رۆشنبیرییه‌وه بۆ وه‌زیری رۆشنبیری حكومه‌تی هه‌رێم نارد.\nیاداشته‌كه له‌لایه‌ن ژماره‌یه‌ك له رۆژنامه‌نووسان ئاماده‌كرابوو رایانگه‌یاند" هه‌ندێك كه‌ناڵی میدیا چه‌ند به‌رنامه‌یه‌كیان هه‌یه كه نه‌ك له خزمه‌تی كۆمه‌ڵ و ئاسایشی كۆمه‌ڵایه‌تی كوردستاندا نیه، به‌ڵكو بونه‌ته بڵندگۆیه‌ك بۆ په‌خش كردنی چه‌ند كێشه‌یه‌كی تایبه‌تی كۆمه‌ڵایه‌تی بۆ ناو رای گشتی".\nله یاداشته‌كه‌دا داواش ده‌كه‌ن كه، لایه‌نه په‌یوه‌ندیداره‌كان له‌سه‌ر ئه‌م بابه‌ته هه‌ڵوێسته بكه‌ن و هه‌تا ئه‌و جۆره ره‌فتارانه نه‌بونه‌ته رێكارێكی خراپی كاری میدیایی و میدیاكانی كوردستان به‌ره‌و میدیای زه‌رد نه‌برێت.\nبۆ/ وه‌زاره‌تی ڕۆشنبیری\n/ داواكاری گشتی\nبه‌وپێَیه‌ی میدیا یه‌كێكه له پایه‌كانی كۆمه‌ڵی مه‌ده‌نی پایه‌یه‌كی گرنگیشه بۆ پێشكه‌وتن و گه‌شه‌كردنی كۆمه‌ڵ، بۆیه میدیاكاران و كه‌ناڵه‌كانیش هه‌ر یه‌ك له‌لای خۆیه‌وه رۆڵی گه‌وره ده‌گێڕن له پێشخستنی وڵات و كۆمه‌ڵدا، بێگومان هه‌ر هه‌ڵه‌یه‌كی میدیاو میدیاكارانیش به مه‌به‌ست یان بێ مه‌به‌ست بێ كاریگه‌ریی نابێت و ره‌نگدانه‌وه‌ی ده‌بێت له‌سه‌ر ژیانی كۆمه‌ڵگه‌و ئاسایشی كۆمه‌ڵایه‌تی.\nبه‌ڵام مایه‌ی داخه كه له كوردستاندا، ئه‌وه‌ی بایه‌خی پێ نه‌درێت له‌كاتی كاركردنی هه‌ر میدیاكارێكدا، ئه‌و ئیتیك و رێسایانه‌یه كه پێویسته له‌به‌رچاوبگیرێت بۆ ئه‌وه‌ی كاره‌كانمان بچنه خزمه‌ت كۆمه‌ڵ و پێشخستنی كایه‌كانی ژیان. ئه‌گه‌رچی هه‌مومان له كاتی هه‌ر پێشێلكارییه‌ك به‌رامبه‌ر به رۆژنامه‌نوسان و میدیا ده‌نگی به‌رگریكردن و ناره‌زایی به‌رز ده‌كه‌ینه‌وه، به‌ڵام ئه‌مه ناگه‌یه‌نێت ئه‌وه‌ی كه له ئاستی هه‌ڵه‌و پێشێلكارییه‌كانی میدیاش به‌رامبه‌ر به خه‌ڵك و كۆمه‌ڵ و ئاسایشی كۆمه‌ڵایه‌تی بێده‌نگ بین به تایبه‌ت له سایه‌ی فه‌رامۆشكردنی یاسای كاری رۆژنامه‌وانی و نه‌بونی هیچ به‌ڵگه‌نامه‌یه‌كی هاوبه‌شی كاری راگه‌یاندن وه‌ك ئه‌وه‌ی له ته‌واوی جیهاندا له‌نێوان كه‌ناڵه‌كاندا هه‌یه بۆ رێزگرتن له ئیتیكی كاری رۆژنامه‌وانی.\nله ماوه‌ی رابردودا، هه‌ندێك كه‌ناڵ میدیا چه‌ند به‌رنامه‌یه‌كیان هه‌یه كه نه‌ك له خزمه‌تی كۆمه‌ڵ و ئاسایشی كۆمه‌ڵایه‌تی كوردستاندا نیه، به‌ڵكو بونه‌ته بڵندگۆیه‌ك بۆ په‌خش كردنی چه‌ند كێشه‌یه‌كی تایبه‌تی كۆمه‌ڵایه‌تی بۆ ناو رای گشتی و ته‌نانه‌ت كێشه‌ی بۆ هه‌ندێ له‌و كه‌سانه دروستكردووه كه له‌ناو به‌رنامه‌كه‌دا به‌مه‌به‌ست ناویان هاتووه، هه‌روه‌ك له هه‌ندێك به‌رنامه‌دا كه به‌رنامه‌ن بۆ گشتی، چه‌ندین وته‌و تانه‌و قسه‌ی نه‌شیاو و جنێوی تیادایه به‌ناوی هه‌واڵی مه‌گه‌زن و به‌رنامه‌ی ستاندارده‌وه‌و گواستنه‌وه‌ی ئه‌و هه‌واڵانه بۆ خه‌ڵك، كه له هیچ وڵاتێكدا ئه‌م جۆره قسه‌و به‌رنامانه رێگه پێدراونین كه ته‌له‌فزیۆنیش كه‌ناڵێكی گشتییه‌و وه‌ك لاپه‌ڕه یان هه‌ژمارێكی تۆڕه كۆمه‌ڵایه‌تیه‌كان مامه‌ڵه‌ی له‌گه‌ڵدا بكرێت.\nداواكارین له لایه‌نه په‌یوه‌ندیداره‌كان له‌سه‌ر ئه‌م بابه‌ته هه‌ڵوێسته بكه‌ن و هه‌تا ئه‌و جۆره ره‌فتارانه نه‌بونه‌ته رێكارێكی خراپی كاری میدیایی و میدیاكانی كوردستان به‌ره‌و میدیای زه‌رد نه‌برێت، لێره‌شه‌وه ئه‌م كێشه‌یه روبه‌روی وه‌زاره‌تی رۆشنبیری و داواكاری گشتی ده‌كه‌ینه‌وه كه پێویسته چیدی رێگه نه‌ده‌ن كه‌ناڵه‌كان ببنه مایه‌ی تێكدانی شیرازه‌ی كۆمه‌ڵ و دروست كردنی كێشه بۆ تاك و خێزانه‌كان.\n-له‌تیف حسێن رۆژنامه‌نووس و توێژه‌ری كۆمه‌ڵایه‌تی\n- كه‌ژاڵ نوری چالاكی بواری مافه‌كانی ژنان\n- هۆزان مه‌حموود نووسه‌رو چالاكی بواری مافه‌كانی ژنان\n-خانم ره‌حیم به‌ڕێوه‌به‌ری رێكخراوی ئاسووده‌و چالاكی بواری مافه‌كانی ژنان\n- ده‌روون سه‌عیدی چالاكی كۆمه‌ڵی مه‌ده‌نی\n- گوڵستان سه‌عید چالاكی بواری مافه‌كانی ژنان\n- هانا مه‌حمود چالاكی بواری مافه‌كانی ژنان\n- شه‌هلا یار حوسێنی چالاكی بواری مافه‌كانی ژنان\n- سه‌بری به‌همه‌نی نووسه‌رو چالاكی بواری مافه‌كانی ژنان\n- هانا قادر چالاكی بواری مافه‌كانی ژنان\n- ئارام حه‌مه سه‌عید چالاكی كۆمه‌ڵی مه‌ده‌نی\n- شه‌هلا به‌كر چالاكی بواری مافه‌كانی ژنان\n- سۆزان شه‌هاب نوری چالاكی بواری مافه‌كانی ژنان\n- رێواس ئه‌حمه‌د چالاكی بواری مافه‌كانی ژنان\n- ژوان ئه‌حمه‌د نووسه‌رو رۆژنامه‌نووس\n- كاروان ئه‌نوه‌ر سه‌رۆكی لقی سلێمانی سه‌ندیكای رۆژنامه‌نووسان\n- سه‌رگوڵ قه‌ره‌داغی چالاكی بواری مافه‌كانی ژنان و سه‌رۆكی رێكخراوی تۆری لیده‌ر\n- ژینۆ محه‌مه‌د رۆژنامه‌نووس\n- نیشتمان ئه‌سعه‌د چالاكی بواری مافه‌كانی ژنان\n- كه‌ژان تاریق چالاكی بواری مافه‌كانی ژنان\n- ئه‌وین مه‌حمود چالاكی بواری مافه‌كانی ژنان\n- شه‌هێن عومه‌ر چالاكی بواری مافه‌كانی ژنان\n- سما ئه‌حمه‌د چالاكی بواری مافه‌كانی ژنان\n- نیگار تۆفیق چالاكی بواری مافه‌كانی ژنان\n- سورمه حه‌مید چالاكی بواری مافه‌كانی ژنان\n- عه‌داله‌ت عه‌بدوڵا نوسه‌رو رۆژنامه‌نووس\n- عه‌بدول نه‌جم محه‌مه‌د رۆژنامه‌نووس\n- ئیسماعیل حه‌مه ئه‌مین نووسه‌رو رێنماییكاری ده‌روونی\n- نه‌شوان ئه‌حمه‌د رۆژنامه‌نووس\n- رزگار فایه‌ق رۆژنامه‌نووس\n- بابان حه‌مه كۆمه‌ڵناس\n- ره‌نج قه‌ره‌داغی چالاكی كۆمه‌ڵی مه‌ده‌نی\n-هیوا حه‌مید سه‌رۆكی بۆردی رێكخراوه‌كانی یه‌كێتی نیشتمانی كوردستان\n- كاوان ئه‌حمه‌د رۆژنامه‌نووس\n-كرمانج بۆڵی رۆژنامه‌نووس\n- جوان عه‌بدول چالاكی بواری مافه‌كانی ژنان\n-جوان ره‌حیم چالاكی بواری مافه‌كانی ژنان\n- په‌روین حه‌سه‌ن چالاكی بواری مافه‌كانی ژنان\n- تارا حسێن چالاكی بواری مافه‌كانی ژنان\n- شادان ئه‌وره‌حمان توێژه‌ری كۆمه‌ڵایه‌تی\n-ژاڵه عه‌بدولره‌حمان توێژه‌ری كۆمه‌ڵایه‌تی\n- نه‌به‌ز ئه‌زوه‌ر ماسته‌ر له كۆمه‌ڵناسی\n-عادل نووری ماسته‌ر له كۆمه‌ڵناسی\n- كۆڕاڵ نووری نوسه‌رو رۆژنامه‌نووس\n- چنار ره‌شید توێژه‌ری كۆمه‌ڵایه‌تی\n-سروه جه‌مال رۆژنامه‌نووس\n-لێزان به‌كر چالاكی كۆمه‌ڵی مه‌ده‌نی\n- رێكخراوی ئاسووده\n- رێكخراوی تاكۆ\n- تۆڕی لیده‌ر\n- رێكخراوی پێگه‌ی تاك\n- یاسین حسێن ماسته‌ر له راگه‌یاندن\n-خونچه ته‌ها رۆژنامه‌نووس\n-چۆپی عه‌لی توێژه‌ری كۆمه‌ڵایه‌تی\n-ئاریان محه‌مه‌د رۆژنامه‌نووس\n- دڵبه‌ند مسته‌فا رۆژنامه‌نووس، به‌رێوه‌به‌ری ته‌له‌فزیۆنی په‌روه‌رده‌یی\n- شه‌ماڵ نامیق پارێزه‌ر\n- عه‌بدولواحید دوكانی رۆژنامه‌نووس\n- هاودێن محه‌مه‌د رۆژنامه‌نووس


سیئۆڵ: هەڵوەشاندنەوەی سەردانەکەی پەمپیۆ کاریگەری دەبێت لەسەر کردنەوەی نوسینگەی پەیوەندییەکان لەگەڵ کۆریای باکووردا\nکۆریای باشوور وتی هەڵوەشاندنەوە لەناکاوەکەی سەردانەکەی وەزیری دەرەوەی ئەمەریکا مایک پەمپیۆ بۆ کۆریای باکوور کاریگەری دەبێت لەسەر پلانەکانی کردنەوەی نوسینگەی پەیوەندییەکان لەگەڵ کۆریای باکووردا.\nسەرۆکی ئەمەریکا دانۆڵد ترامپ لەناکاو سەردانەکەی وەزیری دەرەوەی ئەمەریکا مایک پەمپیۆی بۆ کۆریای باکوور هەڵوەشاندەوە و بەشێوەیەکی ئاشکرا دانی بەوەدا نا کە هەوڵەکانی بۆ ڕازیکردنی کۆریای باکوور تاوەکو واز لە بەرنامە ناوەکییەکەی بهێنێت کۆسپی لەبەردەمدایە.\nوتەبێژی کۆشکی شینی کۆریای باشوور کیم ئیوی کیوم وتی سەردانە هەڵوەشاوەکە ناکرێت بڵێین هیچ کاریگەرییەکی نابێت لەسەر پلانی کردنەوەی نوسینگەی پەیوەندییەکان لەگەڵ کۆریای باکووردا.\nکیم وتی " بیرمان لە کردنەوەی نوسینگەی پەیوەندییەکان دەکردەوە لە چوارچێوەی ئەو کۆبوونەوانەدا کە ڕێکخرابوون لەوانەش سەردانەکەی وەزیری دەرەوەی ئەمەریکا مایک پەمپیۆ بۆ کۆریای باکوور و دواتر کۆبوونەوەی لوتکەی نێوان دوو کۆریاکە.\nوتیشی " ئێستا دوای دەرکەوتنی هەڵوێستێکی نوێ، پێویستە بەپێی ئەوە لەسەرەتاوە پێداچوونەوەی بۆ بکەینەوە."\nجێی ئاماژەیە کۆریای باشوور ڕاستەوخۆ لەسەر سنووری نێوان دوو کۆریاکە نوسینگەیەکی پەیوەندیی دروست دەکرد لە چوارچێوەی هەوڵەکانی سەرۆکی کۆریای باشوور مون جەی ئیندا بۆ باشکردنی پەیوەندییەکانی نێوان دوو کۆریاکە.\nحکومەتی کۆریای باشوور وتی بەنیازە لە مانگی هەشتدا نوسینگەکە بکاتەوە. ئەمەش نیگەرانی خستەوە لەنێو ئۆپۆزسیۆن و چاودێرانی سیاسیی و دەزگاکانی ڕاگەیاندنی ناوخۆدا و ترسی ئەوەیان هەبوو کە گواستنەوەی کەلوپەلەکان بۆ نوسینگەکە پێشێلکردنی سزاکانی نەتەوە یەکگرتووەکان و ئەمەریکا بێت دژی کۆریای باکوور.\nوتەبێکی وەزارەتی یەکیەتی کۆریای باشوور وتی هەموو ئەو کەلوپەلانەی کە دەگوازرێنەوە تایبەتن بە نوسینگەکە و لە خزمەتی کارمەندانی کۆریای باشووردا دەبن و هیچ سوودێکی داراییان نابێت بۆ کۆریای باکوور.


لەگەڵ حەشدی شەعبی كار ناكەین | دەزگاى زارى کرمانجى\nلەگەڵ حەشدی شەعبی كار ناكەین\nدیمانە- ڕائیب شێروانی: مستەفا چاو‌ڕەش، ئەندامی سەركردایەتی یەكێتی نیشتمانی كوردستان و فەرماندەی هێزەكانی یەكەی 70 لە دیمانەیەكی تایبەتدا لەگەڵ هەفتەنامەی زاری كرمانجی گوتی:" یەكگرتنەوەی هێزی پێشمەرگە لە بەرژەوەندی خەڵكی كوردستاندایە، هاوپەیمانەكانیش كە دۆستایەتی ئێمە دەكەن داوامان لێ دەكەن كە هەرچی زووە هێزی پێشمەرگە یەك بگرێتەوە، پشتیوانی لە سەرۆكی هەرێم و جێگرەكانی دەكەین، بۆ ئەوەی بتوانین ئەو هێزە بكەین بە هێزی خەڵكی كوردستان.\nمستەفا چاوڕەش رایگەیاند:" پێویستە هێزی پێشمەرگە هەرچی زووە یەك بگرێتەوە، خەڵك هەمووی داوا دەكات، ئێمە وەكو یەكێتی نیشتمانی كوردستان ئامادەین بە عەداڵەت و یەكسانی هێزی پێشمەرگە یەكبگرێتەوە و بكەینەوە بە هێزی خەڵك، خەڵك هەمووی داوا دەكات لە بەرژەوەندی گەلی كوردستانیشدایە هاوپەیمانەكانیش كە دۆستایەتی ئێمە دەكەن، داوامان لێ دەكەن كە هەرچی زووە هێزی پێشمەرگە یەك بگرێتەوە، دوو لیوا لەژێر ڕاهێناندان لیوای 3 و لیوای 4، بۆ بابەتی یەكگرتنەوە وەكو تاقی كردنەوە لە داهاتوودا ئێمە و لایەنی پارتی پێكەوە دابنیشین و كۆبوونەوە بكەین، بۆ ئەوەی ئەو هێزەی كە هەمانە یەك بخەینەوە، ئامادەكاریش بۆ ئەم مەبەستە پێویستی بە دانیشتن هەیە، ئەوە بە رۆژێك و دوو رۆژ ناكرێت، رەنگە ساڵێك بخایەنێت، بەڵام هەنگاو بە هەنگاو خەریك دەبین، هاوپەیمانەكانیش بەڵێنیان داوە كە هاوكار بن بۆ یەكخستنەوەی هێزی پێشمەرگە.\nئەو ئەندامەی سەركردایەتی یەكێتی نیشتمانی كوردستان گوتیشی:" گەورەییە بۆ سەرۆكی هەرێم، كە هێزێكی هەبێت، لە جیاتی هێزی 70 و 80، سەرۆكی هەرێم یەك هێزی لەبەر دەست بێت، كە هێزی وەزارەتی پێشمەرگە بێت، لە یەك هێزدا خۆ بگرێتەوە، بڕیار و كارەكانی باشتر جێبەجێ دەكرێن، ئێمە پشتیوانی لە سەرۆكی هەرێم و جێگرەكانی دەكەین، بۆ ئەوەی بتوانین ئەو هێزە بكەین بە هێزی خەڵكی كوردستان.\nفەرماندەی هێزەكانی یەكەی 70 ئاماژەی بۆ ئەوەشكرد:" هێزەكانی پێشمەرگە بەرامبەر بە چەكدارانی داعش وەستاون، جموجۆلی داعش هەیە، چالاكیان هەیە، هەر لەبەر ئەوەش دەبێت یەكگرتوو بین، بەتایبەتی هێزی پێشمەرگە زەروورەتە یەكگرتوو بن، ئێمە لە سەنگەرەكانی خۆمانداین و لە هەر شوێنێك جموجۆلی هەبێت، بە گژدا دەچین، چونكە ئەوانە دوژمنی خەڵكی كوردستانن.\nئەو ئەندامەی سەركردایەتی یەكێتی نیشتمانی كوردستان ئاشكراشی كرد:" عێراق هەموو كاتێك درۆمان لەگەڵ دەكات، هەموو كاتێك كۆدەبێتەوە بڕیار دەدەن، عادل عەبدولمەهدی بڕیارێكی دەركردووە و ناوی پێشمەرگەی تێكردووە، كە بە هەماهەنگی ناوچە كوردستانییەكان بپارێزین، ئێمە ئامادەین لەگەڵ سوپای عێراق، نەك حەشدی شەعبی، چونكە ئەوانە گروپێك و دووان نین، كەس تێیان ناگات، هەروەها كێشەیان زۆرە، ئێمە لەگەڵ عێراق مامەڵە دەكەین، كۆبوونەوەكانمان لەگەڵ ئەوانە و لەگەڵ حەشد نیە، هاوكاری بكەین بۆ هەموو ناوچە كوردستانییەكان، چونكە ئەوە خاكی خۆمانە، درەنگ، یان زوو دەبێت خەڵكی رەسەنی ئەو ناوچانە شوێنەكانی خۆیان بپارێزن.\nمستەفا چاو‌ڕەش، ئەندامی سەركردایەتی یەكێتی نیشتمانی كوردستان و فەرماندەی هێزەكانی یەكەی 70 ئەوەشی دركاند:" تەمەننا دەكەین كۆنگرەی یەكێتی كۆنگرەیەك بێت هی هەموومان بێت، یەكڕیزی یەكێتی بێت، هەموومان بە دڵ و بە گیان هەوڵ بدەین كۆنگرەكە سەركەوتوو بێت، شتێك بكەین كە خەڵك دڵخۆش بكەین، كۆنگرەش بڕیار دەدات كە چ گۆڕانكاری لەناو یەكێتی دروست دەكات، كۆنگرە بڕیار دەدات، كە كێ دەچێتە سەركردایەتی، كێ دەبێتە سكرتێر، ئەوە لە دەسەڵاتی ئێمە نیە لێرە قسەی لەسەر بكەین، كۆنگرە گەورەترین دەسەڵاتە و ئەو بڕیار دەدات".


Курдипедиа - خەرجی خوێندن بارە گرانەکەی سەر شانی خێزان\n📊 خەرجی خوێندن بارە گرانەکەی سەر شانی خێزان | Группа: Статистика и опросы | Язык статьи: 🏳 کوردیی ناوەڕاست\nخەرجی خوێندن بارە گرانەکەی سەر شانی خێزان\nدواڕۆژ، راپۆرتی سامان قوبادیسامان قوبادی\nخەرجی خوێندن هاوکات لەگەڵ ئه و قەیرانەی زیاتر لە دوو ساڵە سەریهەڵداوە بۆ بەشێک لە خێزانەکان بووەتە ئاستەنگی ژیان، خوێندکاران و کەسوکاریان وردەکارییەکەی ئاشکرادەکەن.\nبەدواداچونێکی دواڕۆژ بە ژمارە و داتا خەرجی رۆژانە و مانگانەی خوێندکاران لە قۆناغە جیاوازەکان ئاشکرادەکات، بە وتەی بەشێک لە خوێندکاران و کەسوکاریان نەبوونی مووچە و کەمبوونەوەی داهاتی خێزانەکان وایکردووە، نەتوانن بەشێک لە پێویستییەکانی رۆژانەی دابینبکەن.\nئەندیای تەمەن 4 ساڵ کە لە یەکێک لە باخچە حکومییەکانی سلێمانی-یە، بە وتەی باوکی مانگانە 30 هەزار دینار بۆ کرێی گواستنەوەی بۆ خەرج دەکات، چونکە باخچەکە حکومییە و خەرجییەکانی تری لەلایەن حکومەتەوە بۆ دابیندەکرێت، جگە لەوەش بڕی 20 هەزار دیناری تر بۆ جلوبەرگ و پێویستی تر خەرج دەکات، بەڵام وەک باوکی دەڵێت بەهۆی بایکۆتەوەوە ناچێتەوە بۆ باخچە و ئێستا لەماڵەوەیە.\nهاوشێوەی ئەندیا، نما دارا، تەمەن 5 ساڵ لە باخچەیی ساوایانە، بەڵام سەر بە کەرتی تایبەتە و خەرجییەکانی زیاترە، دارای باوکی لەبارەی خەرجی یەک مانگی منداڵەکەی بۆ دواڕۆژ وتی نما لە باخچەیەکی ساوایانی ئەهلییە، مانگانە بڕی 285 هەزار تەنها خەرجی کرێی خوێندنیەتی، رۆژانەش یەک هەزار دینار خەرج دەکات، کە مانگانە دەگاتە 20 هەزار، هاوکات 50 هەزار دیناری بۆ دەدرێت بە کرێی گواستنەوە، لەماوەی خوێندنیشدا 100 هەزار دیناری بۆ جلوبەرگ و پێویستییەکاتی تر بۆ خەرجدەکرێت، وەک باوکی ئاماژەی پێ دەکات، کۆی گشتی خەرجیەکانی مانگانەی منداڵەکەی نزیکەی 370 هەزار دینارە.\nخەرجی خوێندنی مناڵان بەردەوامە و لەدوای باخچەی ساوایانیش بەردەوامە و خوێندکار لە قوتابخانەی حکومی بێت یان ئەهلی و خەرجی هەیە، ئەگەر لە خوێندنگا ئەهلییەکان بێت خەرجییەکی زۆری هەیە.\nدانیار نوعمان، خوێندکاری بنەڕەتییە لە قوتابخانەیەکی حکومی دەخوێنێت لەئێستادا بەهۆی بایکۆتەوە دەوام ناکات، بەڵام خێزانەکەی دەڵێن لەکاتی دەوامی ئاسایدا، مانگانە بڕی 40 هەزار دیناری بۆ دەدرێت بە کرێی گواستنەوە، هەروەها رۆژانە 1000 دینار خەرجییەتی، بەمپێیە خەرجییەکانی دانیار بە کڕینی دەفتەر و قەڵەمەوە لە یەک مانگدا دەگاتە بڕی 70 هەزار دینار.\nخەرجی خوێندکاران بەپێی تەمەن و قۆناغەکانی خوێندن دەگۆڕێت، تا خوێندکار بەره و قۆناغەکانی تری خوێندن بڕوات بەهەمانشێوە خەرجییەکانیشی زیاتر دەبێت.\nبەڵێن کاوە،ی (تەمەن 10 ساڵ) خوێندکاری قۆناغی 4ی بنەڕەتی لە قوتابخانەی کانی ئه و دەڵێت، بۆ هەر رۆژێک کە دەوای خوێندن هەبێت بڕی 2 هەزار دینار خەرج دەکەم، بەڵام بەوپێیەی خوێندنگەکە نزیکە لە ماڵمانەوە کرێی گواستنەوە نادەم.\nبەپێی وتەکانی ئەم خوێندکارە لەکاتی دەوامی ئاساییدا بۆ هەر مانگێک بە کڕینی جەفتەر و قەڵەم خەرجیەکانی دەگاتە 60 هەزار دینار، بەدەر لە بڕەی 30 هەزار دینار کە پێشتر بۆ کڕینی جلوبەرگی خوێندن لێیوەرگیراوە.\nئەمساڵ لە سنوری پارێزگای سلێمانی لە بەشێکی بەرچاوی قوتابخانەکان تەنها وەرزی یەکەم دەوامی خوێندن هەبووە، لەئێستاشدا بەره و کۆتایی وەرزی دووەم دەچین، بەڵام بایکۆت بەردەوام، تەنها پۆلەکانی قۆناغی 9ی بنەڕەتی و 12ی ئامادەیی نەبێت کە مامۆستایان وانە بە خوێندکاران دەڵێنەوە، واتە لە کەرتی گشتیدا لە سنوری سلێمانی تەنها خوێندکارانی ئه و دوو قۆناغە رۆژانە خەرجییان هەیە.\nیەکێکی تر له و خوێندکارانەی باس لە خەرجییەکانی دەکات، بەناوی سۆلین سەردار کە لە قۆناغی 12ی ئامادەییە لە خوێندنگەی جەمال تاهیر دەڵێت بۆ هەر مانگێک بە کرێی گواستنەوە و خەرجی رۆژانە و کڕینی دەفتەر و قەڵەم بڕی نزیکەی 80 هەزار دینار خەرج دەکەم، بەڵام ئەمە بەدەرە لە هەندێک خەرجی تری وەک جلوبەرگ و چوونە دەرەوە لەدوای دەوام.\nخوێندکارانی زانکۆ جیاواز لە قۆناغەکانی پێشتری خوێندن بەهۆی زیادبوونی پێویستییەکان و تەنانەت گۆڕانکاری لە ژیانیاندا وایکردووە خەرجییەکانیان زیاتر بێت، تەنانەت لەنێوان کەرتی گشتی و تایبەتدا تا رادەیەکی زۆر جیاوازن. لەئێستاشدا بەهۆی قەیرانی دارایی بەشێک لە خوێندکاران لەدوای دەوامی خوێندن کاردەکەن بەمەبەستی بەدەستهێنانی داهات و بەکارهێنانەوەی بۆ خەرجییەکانیان.\nئیمان سامر، خوێندکاری قۆناغی دووەمی بەشی ئینگلیزی لە زانکۆی سلێمانی باس لە خەرجییەکانی دەکات و وتی مانگانە 80 هەزار دینار دەدەم بە کرێی تەکسی، 10 هەزاریش بۆ مەلزەمە، بۆ هەر رۆژێک دوو هەزار لە کافتریای زانکۆ بۆ خواردن خەرجدەکەم، هەر له و مانگەدا یەک جار دەچمە بازاڕ و بەنزیکی بەبڕی 20 هەزار دینار جلوبەرگ و هەندێک پێویستی تر دەکڕم.\nئیمان لەکاتی پشووی خوێندندا بە کارکردنەوە سەرقاڵە و ئه و داهاتەشی دەستەی دەکەوێت بۆ خەرجییەکانی خوێندنی بەکاری دەهێنێت، کە بەشێوەیەکی گشتی کۆی خەرجیەکانی بۆ هەر مانگێک بڕی 150 هەزار دینارە.\nبەهەمانشێوە مستەفا سەردار، خوێندکاری قۆناغی دووەمی بەشی ژمێریاری لە زانکۆی گەشەپێدان کە سەر بە کەرتی تایبەتە بۆ دواڕۆژ وتی دوو ملیۆن و 400 هەزار دینار بە حەوت قیس دەدەم بە زانکۆ، واتە 340 هەزار بۆ هەر مانگێک، هەروەها نزیکەی 7 هەزار دەدەم بە کڕینی مەلزەمە، جگەلەوەی مانگانە 270 هەزار خەرجدەکەم.\nمستەفا باس لەوەشدەکات بە کرێی خوێندن و خەرجییە جۆراوجۆرەکانییەوە هەر مانگێک نزیکەی 620 هەزار دینار خەرج دەکات.\n#سامان قوبادی | #08-03-2018 |\n 📡 | 🏳 کوردیی ناوەڕاست | ماڵپەری دواڕۆژ - 08-03-2018\n📅 Publication date: 08-03-2018\n📈 Тип статистики: 🎒\n➕ Добавил (Seryas Ehmed) на Mar 8 2018 10:32AM\n👌 Эта статья была рассмотрена и выпущена (Hawrê Baxewan) на Mar 8 2018 10:50PM\n✍ Этот пункт недавно дополнено (Hawrê Baxewan) на: Mar 8 2018 10:50PM\n👁 Этот пункт был просмотрен раз 1,335


ڕانانی ئاینده‌یی | CFS Center\nHome / بڵاوکراوەکان / ڕانانی ئاینده‌یی\nئايندەى پێكهێنانى حكومەتى نوێ لە گێژاوى ململانێكانى عێراقدا ململانێكانى نێو ماڵى شيعە- سونە- كورد و كاريگەرييە نێودەوڵەتى و هەرێمييەكان – ڕانانی ئایندەیی ژمارە (١٠) – توێژەران: د.یوسف گۆران، د.ئومێد رفیق فتاح، د.عابد خالد رسول، د.هەردى مهدى میکە – سەنتەرى لێکۆڵینەوەى ئایندەیی – سلێمانى – هەرێمى کوردستان – نيسانی ٢٠٢٢ پێرستى\nسەردەمى بایدن… سیاسەتى ئیدارەى نوێى ئەمریکا لە ڕۆژهەڵاتى نێوەڕاستدا؛ لێکەوتەکانى لەسەر عێراق و کوردستان – ڕانانی ئایندەیی ژمارە (٩) – توێژەران: د.یوسف گۆران، د.ئومێد رفیق فتاح، د.عابد خالد رسول، د.هەردى مهدى میکە – سەنتەرى لێکۆڵینەوەى ئایندەیی – سلێمانى – هەرێمى کوردستان – شوباتی ٢٠٢١ پێرستى تەوەرەکان تەوەری یەکەم: ڕایەڵەکانى سیاسەتى ئەمریکا_بەرامبەر\nئایندەى پەیوەندییەکانی هەولێر و بەغدا؛ فیدراڵیەتێكی ناجێگیر پاشخان، لایەنە کاریگەرەکان، سیناریۆ و ڕاسپاردەکان – ڕانانی ئایندەیی ژمارە (٨) – توێژەران: د.یوسف گۆران، د.ئومێد رفیق فتاح، د.عابد خالد رسول، د.هەردى مهدى میکە – سەنتەرى لێکۆڵینەوەى ئایندەیی – هەرێمى کوردستان – سلێمانى – کانوونی دووەم ٢٠٢١ پێرستى تەوەرەکان تەوەری یەکەم: یاشخان\nئایندەى هەرێمى کوردستان لە بەردەم ئاڵنگارییەکانى ناوخۆ و دەرەوەیدا؛گرفتە سیاسى و ئابورییەکان، پەروەردە و خوێندنى باڵا – ڕانانی ئایندەیی ژمارە (٧) – توێژەران: د.یوسف گۆران، د.ئومێد رفیق فتاح، د.عابد خالد رسول، د.هەردى مهدى میکە – سەنتەرى لێکۆڵینەوەى ئایندەیی – هەرێمى کوردستان – سلێمانى – ئاب ٢٠٢٠ پێرستى تەوەرەکان تەوەری\nجێکەوتەی جەمسەربەندییە هەرێمییەکان لەسەر عێراق و هەرێمى کوردستان؛ دەسوەردانەکانی تورکیا، ڕێککەوتنی ئێران-چین. – ڕانانی ئایندەیی ژمارە (٦) – توێژەران: د.یوسف گۆران، د.ئومێد رفیق فتاح، د.عابد خالد رسول، د.هەردى مهدى میکە – سلێمانى – هەرێمى کوردستان – تەموزی ٢٠٢٠ پێرستى تەوەرەکان تەوەری یەکەم: هه‌رێمی كوردستان و شه‌ڕی توركیا و پەكەكە ته‌وەری دووەم:\nحکومەتی نوێی عێراق وقەیرانی ئابووریی هەرێمى کوردستان؛ لەمپەر و سیناریۆکان – ڕانانی ئایندەیی ژمارە (٤) – توێژەران: د.یوسف گۆران، د.ئومێد رفیق فتاح، د.عابد خالد رسول، د.هەردى مهدى میکە – سلێمانى – هەرێمى کوردستان – ئایار ٢٠٢٠ پێرستى تەوەرەکان تەوەری یەکەم: ئایندەى حکومەتەکەى کازمى؛ ئەرک و ئاڵنگارییەکانى. تەوەری دووەم: قەیرانی\nململانێ ئەستەمەکان لە عێراق وهەرێمى کوردستان – ڕانانی ئایندەیی ژمارە (٣) – توێژەران: د.یوسف گۆران، د.ئومێد رفیق فتاح، د.عابد خالد رسول، د.هەردى مهدى میکە، م.یاسین طه محمد – سلێمانى – هەرێمى کوردستان – نیسان ٢٠٢٠ پێرستى تەوەرەکان تەوەری یەکەم: ململانێکانى پێکهێنانەوەی حکومەت؛ ئاست وسیناریۆکان. تەوەری دووه‌م: سیستەمى ناناوەندێتى؛ گرفتەکان وئاسۆکانى


ماڵپه‌ری باخچه | کوردستان | كارەبای نیشتمانی كەمدەبێتەوە ، بزانە دەبێت بەچەند کاتژمێر\nكارەبای نیشتمانی كەمدەبێتەوە ، بزانە دەبێت بەچەند کاتژمێر\n11 مانگ پێشتر\nهۆكاری كەمبوونەوەی كارەبای نیشتمانی لەسلێمانی ئاشكرادەكرێت، بەڕێوەبەری گشتی كارەبای شارەكەش رایدەگەیەنێت: لەدوای دووشەممەوە دۆخەكە ئاسایی دەبێتەوەو دەتوانین (20 بۆ 21) سەعات كارەبا دابین بكەین.\nسالار حسامەدین بەڕێوەبەری گشتی كارەبای سلێمانی بە تۆڕی هەوڵی سلێمانی راگەیاندوە: بەپێی بڕیارێكی وەزارەتی كارەبا، لەهەرسێ پارێزگای سلێمانی و هەولێرو دهۆك، بۆ ماوەی 48 سەعات كارەبای فول دەدرێت بەهاووڵاتیان و كەرتی حكومی و بارزگانی و پیشەسازی.\nوتوشیەتی: "ئەو بڕیارەی وەزارەتی كارەبا تێستی پارێزگاكان دەكرێت لەیەك دۆخی پلەی گەرمادا، ئەمەش وەك هەنگاوێك بۆ دیاریكردنی رێژەی بەكارهێنانی كارەباو رێكخستنەوەی پێدانی كارەبای نیشتمانی بەپارێزگاكان".\nئاماژەی بەوەشكردوە، ئەو تێستەی وەزارەتی كارەبا یەكەمجار لەپارێزگای سلێمانی جێبەجێكراو لەماوەی دوو رۆژی رابردوودا كارەبای شارەكە بۆ ماوەی (48) سەعات فول كرا، بەمەش كارەبای هەولێرو دهۆك كەمیكرد.\nبەڕێوەبەری گشتی كارەبای سلێمانی، هۆكاری كەمبوونەوەی كارەبای نیشتمانی لەسلێمانی ئاشكراكردو رایگەیاندوە: "ئەمڕۆو سبەینێ تێستەكە لەپارێزگای دهۆك جێبەجێدەكرێت، بۆیە بڕێك لەكارەبای نیشتمانی لەسلێمانی كەمیكردووە".\nسەبارەت بەوادەی ئاساییكردنەوەی كارەبای سلێمانی، سالار حسامەدین وتویەتی: "رۆژانی یەكەشەممەو دووشەممە تێستەكەی وەزارەتی كارەبا لەهەولێر جێبەجێدەكرێت، بەمەش بڕێك لەكارەبای سلێمانی و دهۆك كەمدەكات، دوای ئەوە دۆخەكە ئاسایی دەبێتەوە".\nوتوشیەتی: "لەسەرەتای مانگی (10)وە 20 بۆ 21 سەعات كارەبای نیشتمانی دراوە بەهاووڵاتیان، دوای تەواوبوونی تێستەكەش لەوانەیە بتوانین هەمان بڕ كارەبا دابین بكەین".\nنرخى ئه‌مڕۆى دراوه‌كان له بازاڕه‌كانى هه‌رێم...\nلەم مانگەوە مووجە بە شێوەی سیستمی بایۆمەتری دابەش دەکرێت...\nکەش و هەوای ئەمڕۆ و سبەی شارەکانی هەرێم...\nسلێمانی و ده‌وروبه‌ری بێ ئاو ده‌بن...\nھەپەگە ئاماری شەڕی دوێنێی ناوچەی بارزانی راگەیاند...\nهۆشداری دەدرێت لە بارەی بڕینی داری دارستانەکان ...\nکارەبای سلێمانى چەند ڕێنماییەک دەرده‌كات...\nنرخی كارتی مۆبایل له‌سه‌ر هاوڵاتیان زیاد ده‌كرێت...\nروونکردنەوەیەک لە فرۆکەخانەی نێودەوڵەتی سلێمانی ـە وە لە بارەی گەشتەکان بڵاودەکاتەوە...\nلەسەر گرانبوونی نرخی كاڵاو شتومەك ڕونكردنەوە دەدرێت...\nدابەشكردنی نەوتی سپی ماڵان دەست پێدەكاتەوە...\nپێنج ملیۆن دینار قەرز به‌خوێندكاران و مامۆستایان ده‌درێت...\nنرخى نەوت لە بازاڕەکانى جیهاندا...\nپەکەکە: 25 سەرباز و پۆلیسی توركیا لە باكوری كوردستان كوژران...\nپارێزگاری سلێمانی رۆژێک پشووی راگەیاند...\nتەرمی مام جەلال لە مزگەوتی گەورەی سلێمانیەوە بۆ گردی دەباشان بەڕێکرا...\nفڕۆكه‌كه‌ى سه‌رۆك مام جه‌لال گه‌یشته سلێمانى...\nبۆ بینینی فڕۆکەی هێنانەوەی تەرمی مام جەلال لە ئاسماندا ، کلیک بکە ...\nشێوازی دامه‌زراندنی 284 فه‌رمانبه‌ر ئاشكراده‌کرێت...\nحەسەن هەیاس - Hassan Hayas\nنوری گەرمیانی - Nuri Garmyani\nمۆبایلی HUAWEI P20 Pro رابەرایەتی کاروانی داھێنان دەکات لەبواری مۆبایلدا


بانگهێشت بۆ کۆنفڕانسی نوێنەرانی تۆڕی دامەزراوە کوردییەکان\nلە ١٤ تا ١٥ی مانگی یەکی ٢٠١٢ لە هانۆڤەر.\nبەڕێزان ئەندامان، میوانان و دۆستانی رێکخراوی تۆڕی دامەزراوە کوردییەکان لە وڵاتی ئەڵمان.\nپاش دامەزراندنی تۆڕەکەمان لە دیسەمبری ٢٠٠٩ و هەڵبژاردنی یەکەم دەستەی بەڕێوەبەر، دوو ساڵ بەسەر کار و چالاکی ڕێکخراوەکەماندا تێپەڕ بووە.\nتۆڕی دامەزراوە کوردییەکان لە وڵاتی ئەڵمان لە خزمەت بەرژەوەندی گشتی‌دایە و هەوڵ ئەدات بۆ دروست‌کردنی پەیوەندی لە نێوان هەموو رێکخراوە و کۆڕ و کۆمەڵە پێشکەوتنخوازەکان. پێکەوە هەنگاومان‌نا بۆ ئەو مەبەستە، کە ویست و داواکاری تاکی کورد، رێکخراوەکان و کۆڕ و کۆمەڵە پێشکەوتنخوازەکان لە وڵاتی ئەڵمان لە یەک کۆبکەینەوە و بە هێزێکی یەکگرتووەوە هەوڵ بۆ ئامانجەکانیان بدەین.\nئێمە خۆمان بە بەختەوەر ئەزانین لەم رێگەوە ئێوە بانگهێشت بکەین بۆ یەکەم\nکۆنفڕانسی نوێنەرانی تۆڕ\nلە هانۆڤەر، لە ناوەندی کولتووری پاڤیلۆن(Kulturzentrum Pavillon، Lister Meile 4، 30161 Hannover)\nلەم کۆنفڕانسەدا دەستەی بەڕێوەبەری تۆڕ راپۆرتێکتان لە چالاکی و پڕۆژەکانی تۆڕ لە سەرەتای دامەزراندنیەوە تاوەکوو ئەمڕۆ پێشکەش دەکات. ئێمە دەخوازین پێکەوە لەسەر داهاتووی تۆڕ گفتوگۆ بکەین و دەستەیەکی نوێ بۆ بەڕێوەبردنی تۆڕ هەڵبژێرین. (سەیری پڕۆگرامی رۆژەکە بکە)\nدەست پێکردن لە14.01.2012 کاتژمێر 10:30\nپرۆگرامی کۆنفڕانسی نوێنەران (nach §6 Absatz 1.1)\nبابەتی ١: کردنەوەی کۆنفڕانسی نوێنەران و بەخێرهێنانی بەشداربووان و ئەندامان\nبابەتی ٢: هەڵبژاردنی دەستەی بەڕێوەبەری کۆنفڕانس (lt. Satzung §6 Absatz 1.11)\nبابەتی ٣: دڵنیابوون لەوەی کە کۆنفڕانس مافی گۆڕانکاری و بڕینەوەی هەیە. (lt. Satzung §6 Absatz 1.5)\nبابەتی ٤: خوێندنەوە و ئەرێنی کردنی پڕۆگرامی ڕۆژ\nبابەتی ٥: راپۆرتی دەستەی بەڕێوەبەر\nبابەتی ٦: راپۆرتی دارایی و بەشی ماڵی\nبابەت ٧: کۆتایی هاتنی ئەرکەکانی دەستەی بەڕێوەبەری تۆڕ (lt. Satzung §6 Absatz 1.3)\nبابەت ٨: هەڵبژاردنی دەستەی بەڕێوەبەری نوێ\nبابەت ٩: بابەتی جۆراوجۆر (وەکوو بیرۆکە و پێشنیار بۆ کاری رێکخراوەکە، پێشنیار بۆ چالاکی و پڕۆژەی نوێ)\nڕێکخراوی تۆڕی دامەزراوەکان وەک هەر رێکخراوێکی‌تر، بە بیرۆکەی نوێ، هێز و ماندووبوونی هەر یەکێک لە ئەندامانی گەشە ئەکات. ئێوەش ئەم رێکخراوە بەرەوپێش دەبەن و لە بوارەکانی دارایی، کۆمەڵایەتی و کولتووری بەرپرسایەتی دەگرنە ئەستۆ هەتا داهاتووی رێکخراوەکەمان داهاتوویەکی جێگیر بێت.\nئێمە خۆمان بە بەختەوەر دەزانین، بەخێرهاتنتان بکەین بۆ کۆنفڕانسی نوێنەران.\nلەگەڵ رێز و حورمەت\nمەحموود حەمە چاوەش\nبەرپرسی دەستەی بەڕێوەبەر\nتکایە هەتا 07.01.2012 لە هاتنی خۆتان ئاگادارمان بکەنەوە.\nتۆڕی دامەزراوە کوردییەکان لە وڵاتی ئەڵمان


گینێی ئیستوایی - ویکیپیدیا، ئینسایکڵۆپیدیای ئازاد\nلەگەڵ گینێ، پاپوا گینێی نوێ، یان گینێ بیساو لێت تێک نەچێت.\nپۆتانەکان: 1°30′N 10°00′E / 1.500°N 10.000°E / 1.500; 10.000گینێی ئیستوایی، بە ڕەسمی کۆماری گینێی ئیستوایی (بە فەڕەنسی: République de Guinée Équatoriale) وڵاتێکی چکۆلەیە لە کیشوەری ئەفریقا. بە پانی ٢٨ ھەزار کیلۆمەتر چوارگۆشە، پایتەختی ئەم وڵاتە شاری مالابۆیە.\nبە فەرەنسی: Guinée équatoriale\nMiddle Africa، European colonies in Africa، Portuguese Empire، Spanish Empire\nRepública de Guinea Ecuatorial، République de Guinée équatoriale\n🇬🇶، 赤几، 赤幾\nGulf of Guinea، ھێڵی ئیستوا\nئیسپانی، فەڕەنسی، پۆرتووگالی\nEuroplug، Type E\n٢٨٬٠٥١±١ کیلۆمەتر دووجا\n112، 115، 113، 114\nدوای ئازادبوون و سەربەخۆ بوونی لە ئیسپانیا لە ساڵی ١٩٦٨، وڵاتەکە لەلایەن سەرۆک فرانسیسکۆ ماسیاس بۆ ھەمیشە سەرۆکایییەتی دەکرا تا لە ١٩٧٩ بە کوودەتایییەک لەلایەن برازاکەی (تیۆدۆرۆ ئۆبیانگ) لە سەرۆکایییەتی دووخرایەوە، کە لەوکاتەوە وەک سەرۆکی وڵاتەکە خزمەت دەکات لەوەتەی ناوەندەکانی دەیەی ١٩٩٠ گینێی ئیستوانی وەک یەکێک لە گەورەترین بەرھەمھێنەرانی نەوت مامەڵە دەکەت و بەم دواییانە بوەتە یەکێک لە دەوڵەمەندترین وڵاتەکانی ئەفریقا ھەرچۆنێک بێت ڕێژەی دابەشکردنی سامان و ڕێژەی قازانج بۆ خەڵک بە شێوەیەکی بەرچاو باڵانسی نییە و ڕێژەیەکی کەم لە خەڵکی سوود لە نەوتی بەرھەمھێنراوی وڵاتەکە دەبینن، بەمەشەوە وڵاتەکە دەچێتە ١٤٤مین لەڕووی پێشکەوتن و گەشەسەندنی مرۆڤ بۆ ساڵی ٢٠١٩ بەمەشەوە کەمتر لە نیوەی دانیشتووان دەتوانن دەستیان بگات بە ئاوی خاوێنی لە وڵاتەکە ئەمەش بەشێوەیییەکی ڕێژەیی دەبێتە ھۆی گیانلەدەستدانی یەک لە دوازدە مناڵ لە وڵاتەکە پێش ئەوەی بگەنە تەمەنی پێنج ساڵی.\nگینێی ئیستوانی توانی سەربەخۆیی لە ئیسپانیا وەربگرێت لە ١٢ی تشرینی یەکەمی ١٩٦٨، بەڵام زمانی ئیسپانی بەیەکەوە لەگەڵ زمانی فەڕەنسی وەک زمانێکی فەرمی لە وڵاتەکە بەکاردێت (لەوەتەی ٢٠١٠) و بەم دواییانەش زمانی پورتوگالی و لە ئێستاشدا تاکە وڵاتە لە ئەفریقا کە زمانی ئیسپانی تێیدا زمانێکی فەرمییەھەورەھا باوترین زمانە لەڕووی قسەکردنەوە (بە ھەژمارکردنی ھەردوو زمانە فەرمییەکەی تریشەوە) بەپێی لێکۆلینەوەی پەیمانگای کێرڤانتێس %٨٧٬٧ ی دانیشتووانی وڵاتەکە دەتوانن بە شێوەیەکی چاک بە زمانی ئیسپانی بدوێن.\nحکوومەتی گینێی ئیستوانی خراپترین تۆماری مافەکانی مرۆڤی ھەیە لە جیھاندا، لە ئێستادا بەبەردەوامی ناونیشانی «خراپترینی خراپەکان»ی ھەیە لە ڕاپرسی سیاسەت و مافەکانی سیڤیلی ئەنجومەنی ئازادی.\nئایینەکان لە گینێی ئیستوایی\n^ بەختیاری, سەعی (1393 هەتاوی). جوگرافیا. تاران: ڕێکخراوی جوگرافیاییو کارتۆگرافی گیتاناسی. pp. ١٠٨. ISBN 978-964-342-431-2. Check date values in: |year= (help)\n^ "2019 Human Development Index Ranking | Human Development Reports". hdr.undp.org. Archived from the original on 23 May 2020. Retrieved 29 March 2020. ٢٢ی ئازاری ٢٠١٧ لە وەیبەک مەشین، ئەرشیڤ کراوە.\n^ "Guiné Equatorial oficializa português - Portugal - DN". 2011-08-19. Retrieved 2020-11-11 – via web.archive.org.\n^ "Guinea Ecuatorial se convierte en el valedor del español en África". La Vanguardia (بە ئیسپانی). Retrieved 2020-11-11.\nوەرگیراو لە «https://ckb.wikipedia.org/w/index.php?title=گینێی_ئیستوایی&oldid=906278»\nدواجار لە ١٩:٢٠ی ٧ی شوباتی ٢٠٢٢ دەستکاری کراوە\nئەم پەڕەیە دواجار لە ١٩:٢٠ی ٧ی شوباتی ٢٠٢٢ نوێ کراوەتەوە.


پۆمپیۆ په‌یوه‌ندی ده‌كات به شازادەى جێنشینی سعودیەوه\nهەواڵ / جیهان :: 08/08/2019 :: 160 جار بینراوە\nتاگ :: ئۆتۆمبێل\nگومرگى هه‌رێم له‌سه‌ر هاورده‌كردنى ئۆتۆمبێلى لێدراو روونكردنه‌وه ده‌دات\nڤۆڵکسواگن 679 هەزار ئۆتۆمبیل لە بازاڕدا دەکشێنێتەوە\nئابوری :: 25/08/2019\nلەبارەی هاتنی دوو جۆر ئۆتۆمبێل بۆ هەرێم بڕیاری كۆتایی درا\nئابوری :: 20/06/2019\nپەرلەمانتارانی كوردستان ناوی خۆیان بۆ وەرگرتنی ئۆتۆمبێل تۆمار دەكەن\nکوردستان :: 13/05/2019\nدوێنێ (چوار شەممە 7ى ئابى 2019) مایک پۆمپیۆ وەزیرى دەرەوەى ئەمریکا لە پەیوەندییەکى تەلەفۆنیدا لەگەڵ محەمەد بن سەلمان شازادەى جێنشینى سعودیە گفتوگۆیان لەبارەى دۆسیەى ئاسایشى دەریایی و ئێران و یەمەنه‌وه کرد.\nلەوبارەیەوە مۆرگن ئۆرتاگۆس وتەبێژى وەزارەتى دەرەوەى ئەمریکا لە بەیاننامەیەکدا رایگه‌یاند: وەزارەتى دەرەوەى ئەمریکا لە گفتوگۆدایە لەگەڵ سعودیە، تاوه‌کوو کەشێکى لەبار بونیاد بنێن بۆ کەمکردنەوەى بارگرژییەکان و پاراستنى ئاسایشى دەریایی لە ناوچەکەدا.\nئەمەش لەکاتێکدایە کە لە ماوەى کەمتر لە مانگێکدا، ئێران سێ کەشتى نەوتهەڵگرى بیانى لە ناوچەى کەنداودا دەستبەسەر کردووەو بووه‌تەهۆى دروستبوونى بارگرژى لە نێوان ئەمریکا و ئێران و لە لایەکى دیکەشەوە زیانى بە جموجوڵى بازرگانى جیهانى گەیاندووە.


ANF | قەسەدە پشتگیری خۆی بۆ بانگەوازیەکەی نەتەوە یەکگرتووەکان بۆ ئاگربەستی مرۆیی، دەربڕی\nقەسەدە پشتگیری خۆی بۆ بانگەوازیەکەی نەتەوە یەکگرتووەکان بۆ ئاگربەستی مرۆیی، دەربڕی\nهێزەکانی سوریای دیمۆکراتیک پشتگیری خۆی بۆ بانگەوازیەکەی سکرتێری گشتی نەتەوە یەکگرتووەکان دەربڕی کە داوای لە لایەنە جیاوازەکانی سوریا کردبوو، ئاگربەستی مرۆیی رابگەیێنن.\nسێشه‌ممه, 24 Mar 2020, 20:55\nفەرماندەی گشتی هێزەکانی سوریای دیمۆکراتیک لە راگەیێندراوێکدا ئاماژەی بە مەترسیەکانی ڤایرۆسی کۆرۆنا کرد و رایگەیاند، لە چوارچێوەی بانگەوازیەکەی نەتەوە یەکگرتووەکان، ئەوان هەموو ئۆپڕاسیۆنە سەربازیەکانیان راگرتووە.\nقەسەدە هاوکات بانگەوازیەکی ئاڕاستەی هێز و لایەنەکانی سوریا کرد کە ئاگربەستی مرۆیی رابگەیێنن و پێبەند بن پێوەی.\nلە راگەیێندراوەکەی قەسەدەدا هاتووە:\n"مەترسی ڤایرۆسی کۆرۆنا سەرتاسەری جیهانی گرتووەتەوە. لەسەر بانگەوازی ئانتۆنیۆ گوتەریس سکرتێری گشتی نەتەوە یەکگرتووەکان، فەرماندەی گشتی هێزەکانی سوریای دیمۆکراتیک رایدەگەیێنێت، پابەندین بە هەوڵە نێودەوڵەتیەکان بۆ رووبەرووبوونەوەی ڤایرۆسی کۆرۆنا و هەر هاوکاری و بانگەوازیەکی نێودەوڵەتی لەم چوارچێوەیەدا.\nئەم بارودۆخەی لە ئێستادا هەیە لە جیهاندا، ئاستی مەترسی ڤایرۆسی کۆرۆنا و بڵاوبوونەوەی دەستنیشان دەکات. رێکخراوی تەندروستی جیهانی ئەمەی وەکو قەیرانێکی جیهانی راگەیاندووە و هۆشداری داوەتە هەموو بەڕێوەبەرایەتی و سیستمە تەندروستیەکانی جیهان.\nلە ئەنجامی شەڕ و پێکدادانەکاندا، کەرتی تەندروستی و رێکخراوەکانی بواری تەندروستی دارووخاون، ئیدی بەرگەی ئەم بارودۆخە ناگرن. بەردەوامی شەڕ و پێکدادان، شەپۆلی کۆچبەری زیاتر بە دوای خۆیدا دەهێنێت و لە ئەنجامدا کاریگەریەکی لەسەر هەیکەلی تەندروستی دروست کردووە و ئەمەش دەبێتە هۆکاری زیاتر بڵاوبوونەوەی ڤایرۆسەکە.\nلەم چوارچێوەیەدا فەرمادەی گشتی هێزەکانی سوریای دیمۆکراتیک بانگەوازییەک ئاڕاستەی لایەنەکانی سوریا دەکات کە هەر جۆرە دەستپێشخەری و کردەوەیەکی سەربازی بوەستێنن و بە زووترین کات پێبەند بن بە ئاگربەستی مرۆیی. هێزەکانمان بە پێی ئاگربەستی مرۆیی دەجوڵێنەوە، بەڵام هاوکات مافی پاراستنی رەوای خۆیان بەکار دەهێنن. ئێمە هیوادارین ئەم ئاگربەستی مرۆییە دەرگای دیالۆگ و چارەسەری سیاسی بکاتەوە و کۆتایی بەو جەنگەی لە سوریا و جیهان بهێنێت.\nفەرماندەی گشتی هێزەکانی سوریای دیمۆکراتیک جەخت دەکاتەوە کە وڵامێکی جدیان هەبێت بۆ ئەم داواکاریە و هەموو هێزەکان رێگا بدەن بە کارمەندانی تەندروستیی هەرێمی و نێودەوڵەتی بۆ ئەوەی سەردانی ناوچەکانی ژێر دەسەڵاتی ئەوان بکەن."


د.ڕه‌ئوف عوسمان سه‌رۆكی جڤاتی گشتی بزوتنه‌وی گۆڕان- فۆتۆ- جڤاتی گشتی بزوتنه‌وه‌ی گۆڕان\nلە وتوێژێکی ژیار محەمەد لەبەشی کوردی دەنگی ئەمریکا لەگەڵ د.ڕەئوف عوسمان سەرۆکی جڤاتی گشتی بزوتنەوەی گۆڕان، د.ڕەئوف دەڵێت" هەموو ئەگەرەکان لەبەردەم بزوتنەوەی گۆڕان کراوەیە، بەڵام جارێ لەسەر ئەنجامی تانە و سکاڵاکانی کە پێشکەشمان کردووە وەستاوین، دەشڵێت" چەندین هۆکاری"زاتی و بابەتی" هەبوون کە هۆکار بوون بۆ کەمبونەوەی دەنگەکانی بزوتنەوەی گۆڕان بەڵام ساختەکاری و نەچونی خەڵک بەڕێژەیەکی زۆر بۆ سەر سندوقی دەنگدان هۆکاری سەرەکین، ڕەنگە بەشێکی کەمی پەیوەندی بە بزوتنەوەی گۆڕانەوە هەبێت، لەبارەی بەشداری کردنی بزوتنەوەی گۆڕان لەکابینەی نوێی حکومەتی هەرێم؟ د.ڕەئوف عوسمان دەڵێت" له‌ناو بزوتنه‌وه‌ی گۆڕان ڕای بەشداری کردن یاخود بەشداری نەکردن لەحکومەت جیاوازە هەیە دەڵێت، با بەشداری بکەین، هەشە دەڵێت با بەشداری نەکەین، بەڵام ئێـمە دەوەستین چونکە دوا بڕیار لای جڤاتی نیشتمانیە، واتە ئێستا بڕیارمان نەداوە و دەیخەینە بەردەم جڤاتی نیشتمانی."\nد.ڕەئوف عوسمان سەرۆکی جڤاتی گشتی بزوتنەوەی گۆڕان لەسەرەتای وتوێژەکەدا ئاماژەی بەشێوازی بەڕێوەچونی هەڵبژاردنی پەرلەمانی هەرێمی کوردستان کرد و وتی"ئەو ساختەکارییانەی ئەمجارە لەکوردستان کرا دەرهێنانی ڕەگەزنامەی ساختە بەواژۆی جیاوازی ئەفسەری ڕەگەزنامە، وە ڕاگەیاندنی ئەنجامەکانی هەڵبژاردن لەکاتێکی ناکاودا وە بوارنەدان بەزیاتر "دیراسە"کردنی سکاڵا ئەمانە کۆمەڵە بەڵگەن کە ئەنجامەکان نادروستن و دەستکاری ئەنجامەکان کراون، ئەمەش تاقیکردنەوەی دیموکراسی لەکوردستان خستەژێر پرسیارەوە.،هەر ئەمەشە وای لەهاوڵاتی کردووە کە توشی نائومێدی ببێت لەپڕۆسەی هەڵبژاردن و بڵێت" خۆ من بچم بۆ دەنگدان، یاخود نا دەنگەکانم ساختە دەکرێت، پشتیوانی ئەمریکا و وڵاتانی ئەوروپاش بۆ هەرێمی کوردستان لەبەر دیموکراسیە، بەڵام لاسایی کردنەوەی وڵاتە دیکتاتۆرییەکانی ڕۆژهەڵات وادەکات پشتیوانی ئەوانیش بخاتە ژێر پرسیارەوە."\nپێش هەڵبژاردنەکان 30-9 بزوتنەوەی گۆڕان داوای دواخستنی هەڵبژاردنی دەکرد، کە بەوتەی"شۆڕش حاجی" کەشوهەوای هەڵبژاردن لەبارنەبوو" سەبارەت بەوەی بۆچی بەشداری هەڵبژاردنتان کرد کە دەتانزانی ساختەکاری دەکرێت؟\nد.ڕەئوف عوسمان وتی" ئێمە لەبەردەم "ئەمرێکی واقیعداین" وە ئەگەر لەپڕۆسەیەکی وادا بەشداری نەکەین زیاتر دەرفەت دەدرێتە هەندێک لایەن بەتایبەت دوو حیزبەکە ئەوان ببنە باڵادەست، ئەوان "هەموو شت بن، خۆ ئەگەر ئەنجامەکانیش ساختەکاری تێدابکرێت بەڵام هاوبەشی کردن لەپڕۆسەکە مانای ئەوەیە کە سورین لەسەر پەیڕەوی دیموکراسی، لەبەر ئەوەی بزوتنەوەی گۆڕان بزوتنەوەیەکی "مەدەنی"ە بۆیە بۆ گۆڕانکاری پەنا دەباتە بەر ڕێگای"مەدەنی"و دیموکراسی کەهەڵبژاردنە."\nسەبارەت بەوەی ئایا پەشیمان نین لە بەشداریکردن لەهەڵبژاردن؟\nسەرۆکی جڤاتی گشتی بزوتنەوەی گۆڕان وتی" خۆی ئێمە دەچینە شەڕێکەوە (شەڕێکی دیموکراسی-هەڵبژاردن)، ئەم شەڕە لایەنەکان هەریەکەی بەقورسایی خۆی دەیکات، بەڵام کێشەکە ئەوەیە هەندێک لایەن دەیەوێت ئەو شەڕە بەساختەکاری بباتەوە، کێشەکە زیاتر گەورەتر دەبێت کاتێک ئەو لایەنانە خاوەن هێز و پارە و دەسەڵات بن."\nلەبارەی هۆکاری کەمبونەوەی دەنگەکانی بزوتنەوەی گۆڕان؟ د.ڕەئوف عوسمان وتی" خۆی هۆکارەکان زۆرن، هەندێکی "زاتیە" هەندێکی "بابەتیە" کە دەوروبەریش دەگرێتەوە، وە خەڵک زۆریان نەهاتنە دەنگدان، وە دووەم ساختەکاری بە ژمارەی زۆر و سەدان هەزار ئەمەش وایکردووە کە دەنگەکانی گۆڕان کەم بکات هی ئەوان زیاد بکات، بەڵام بەشێکیشی پەیوەندی بە بزوتنەوەی گۆڕانەوە هەیە بەڵام بڕواناکەم ئەوەندە زۆربێت چونکە وەک وتم، خۆ بزوتنەوەی گۆڕان پارەی نەوتی نەخواردووە،كۆمپانیای نیه، یا بەرپرس نیە لەموچە و دۆخی گوزەرانی خەڵک."\nد.ڕەئوف عوسمان ئەوەشی وت" هەموو ئەگەرەکان لەبەردەم بزوتنەوەی گۆڕان کراوەیە، یار و نەیار پێمان دەڵێن ئەم ڕێژە دەنگە هی ئێوە نیە."\nلەبارەی ئەو ئەگەرانەی لەبەردەم بزوتنەوەی گۆڕان کراوەیە چیە؟ سەرۆکی جڤاتی گشتی بزوتنەوەی گۆڕان ڕونیکردەوە" ئەگەرەکان یەکەم: ڕازی نین بەم ئەنجامە، چونکە ئەو ئەنجامانە هی ئێـمە نین یار و نەیار ئيوەمان پێ دەڵێن، ئێمـە لەهەڵبژاردنی پێشوو دووەم بوین ئێستا بوینە هێزی سێیەم وە حەزدەکەم ئەوەش بڵێم دروست بونی لیستی نوێ وەک لیستەکەی کاک شاسوار ئەمەش کاریگەری هەبووە کەم تا زۆر لەسەر گۆڕینی جوگرافیای دەنگەکان."\nد.ڕەئوف عوسمان لەبارەی ئەگەرەکانی تر و بەشداری کردنی بزوتنەوەی گۆڕان لەکابینەی پێشووی حکومەت وتی" جارێ دەوەستین کۆمەڵێک تانە و سکاڵا و بەڵگەی سەلمێنەرمان پێشكه‌شكردووه چاوەڕێێ ئەنجامەکان دەکەین ئەوکات "لکل حادث حدث"،بەشداری کردنی بزوتنەوەی گۆڕان-یش پەیوەندی بەبڕیاری جڤاتی نیشتمانیەوە هەیە،بۆچونەکانیش لەناو بزوتنەوەی گۆڕان سەبارەت بەبەشداری کردن،یاخود بەشداری نەکردن لەحکومەتی داهاتوو جیاوازە هەیە دەڵێت، با بەشداری بکەین، هەشە دەڵێت با بەشداری نەکەین، بەڵام ئێـمە دەوەستین چونکە دوا بڕیار لای جڤاتی نیشتمانیە، واتە ئێستا بڕیارمان نەداوە و دەیخەینە بەردەم جڤاتی نیشتمانی."\nلەوەڵامی ئەو پرسیارەی ئایا بڕیارتان داوە بەشداری گفتوگۆکانی پێکهێنانی حکومەتی هەرێم بکەن؟ د.ڕەئوف عوسمان وتی" وەک ئاماژەم پێکرد ئەوە دەمێنێتەوە بۆ دوای ئەنجامی تانە و سکاڵاکانمان، بزانین بەچ لایەکدا دەکەوێ."\nسەبارەت بەدەستلەکارکێشانەوەکان لەناو بزوتنەوەی گۆڕان یاخود ڕۆیشتنی هەندێک بەرپرسی گۆڕان بۆ ناو یەکێتی و پارتی؟ د.ڕەئوف عوسمان وتی" لەهەرێمی کوردستاندا، ئەم"بەراو بەرکردن"ە حاڵەتێکی ئاساییە، ئێمـە حیزبی سیاسی وادادەنێێن "قیتارێک"ە کە کۆمەڵێک خەڵک دادەبەزێت، کۆمەڵێک خەڵک سەردەکەوێت و دێتە پێشەوە، ئەوە حاڵەتێکە ناکرێت لەسەر ئەوە "قیاس"ی قەبارەی حیزبێک بکەی، ئێستا هەندێک برادەرمان چونەتە ناو یەکێتی نیشتمانی کوردستانەوە بەڵام لەگەڵ ئەوەشدا هەندێک لەدەرەوەی گۆڕان پێداگری دەکەن بێنە ناو جڤاتی گشتی بزوتنەوەی گۆڕانەوە، واتە ئەوە نەبێت چوار کەس ڕۆیشت ئێتر واتای حیزبەکە بۆشایی گەورەی تێکەوت بەپێچەوانەوە بزوتنەوەی گۆڕان شەپۆلێکی گەورەی جەماوەریە."\nلەبارەی ڕێ و شوێنەکانی بزوتنەوەی گۆڕان بۆ لێپرسینەوە لەسەرکردەکانی خۆی وەک هەندێک دەڵێن بونەتە هۆی شکستی گۆڕان؟ سەرۆکی جڤاتی گشتی بزوتنەوەی گۆڕان وتی" بزوتنەوەی گۆڕان بڕیاری هەڵبژاردنی ناوخۆیی داوە لەوێ بڕیار دەدرێت، کێ بمێنێتەوە وە کێ بڕوات، وەک لە"مەنتقی" سیاسی دەڵێن"البقاء للأصلح"\nده‌قی وتووێژه‌كه‌ی ژیار محه‌مه‌د له‌گه‌ڵ د.محه‌مه‌د ڕه‌ئوف


"مه‌هاباد" ناونیشانی خواستی ناسیۆنالیزمه بۆ كورد\nئه‌مه ناونیشانی وتارێكه كه ئه‌مڕۆ پێنجشه‌م "ساڵح قه‌لاب" نووسه‌ری ناسراوی ئوردن له ڕۆژنامه‌ی "شه‌رق ئه‌وسه‌ت" بڵاوی كردووه‌ته‌وه. قه‌لاب كه‌سێكی دیپلۆماسیی ناسراوه و پێشتر پۆسته‌كانی وه‌زیری ڕاگه‌یاندن و وه‌زیری ده‌وڵه‌ت و ئه‌ندامی ئه‌نجوومه‌نی نوێنه‌رانی ئوڕدن بووه. ئه‌مه‌ی خواره‌وه ده‌قی وتاره‌كه‌یه‌تی:\nله‌باره‌ی ورووژاندنی پرسی "ڕیفراندۆم"، هه‌ندێ كه‌س گله‌یییان له سه‌ركرده‌كانی كورد هه‌بوو، به ئێسته‌یشه‌وه، به تایبه‌تی "سه‌رۆك مه‌سعوود بارزانی" كه نوێنه‌رایه‌تیی ده‌كات و ده‌یه‌وێ مافی چاره‌ی خۆنووسین و "سه‌ربه‌خۆیی" بۆ هه‌رێمی كوردستانی عێراق ده‌سته‌به‌ر بكات كه له ڕاستیدا ئه‌وه‌ی ئێسته هه‌یانه، له خۆبه‌ڕێوه‌بردن (حوكمی زاتی) زیاتره. گله‌یییه‌كی تریش له‌و سه‌ركردانه ده‌كه‌ن كه بۆچی ئه‌وه‌نده سوورن له‌سه‌ر هه‌ڵكردنی ئاڵای كورد له‌سه‌ر باڵه‌خانه حكوومییه‌كانی كه‌ركووك و ده‌یانه‌ێ له ته‌نیشت ئاڵای فه‌رمیی عێراق دایبنێن. هه‌موو ئه‌مانه‌ش له‌كاتێكدایه كه شه‌ڕی پێكدادان له دژی ڕێكخراوی تیرۆریستیی داعش له مووسڵ هێشتا له گه‌رمه‌یدایه، له كاتێكدایه هه‌موو ناوچه‌كه له دۆخێكی ناسه‌قامگیردایه و هێشتا بۆ هه‌موو ئه‌گه‌رێك كراوه‌یه.\nئه‌وه‌ی ڕوونه، ئه‌و په‌ستانانه‌ی له‌سه‌ر سه‌ركردایه‌تیی كورد پێڕه‌و ده‌كرێ كه خۆی له حكوومه‌تی هه‌ولێر و "سه‌رۆك بارزانی" ده‌بینێته‌وه و له "مه‌لا مسته‌فا بارزانی"ی باوكییه‌وه، به‌رپرسیارییه‌تیی هه‌ڵگرتی ئاڵای خه‌باتی ئه‌و گه‌له‌له‌ی بۆ ماوه‌ته‌وه تا وه‌ك هه‌ر گه‌لێكی تری ناوچه‌كه، له ژێر خۆردا شوێنێك بۆ خۆیان بنیات بنێن، وای كردووه په‌نا بۆ هێوركردنه‌وه‌ی دۆخه‌كه ببه‌ن كه له‌گه‌ڵ حكوومه‌تی عێراق گه‌یشتبووه لووتكه، ئه‌مه‌ش وای كرد وا ده‌ربكه‌وێ كه ڕیفراندۆمی هه‌رێمی كوردستان بۆ سه‌ربه‌خۆیی دوا بكه‌وێ، به‌ڵام ناشتوانرێ گره‌نتی ئه‌و دواكه‌وتنه بدرێ، چونكه "واده‌یه‌كی سه‌ره‌تایی بۆ دانراوه كه له "ماوه‌یه‌كی نزیكدا" ئه‌نجام بدرێ.\nڕه‌نگه ئه‌وه‌ی پێویست بێت ئاماژه‌ی پێ بدرێ، بابه‌تێكی مێژووییشه، ئێران باش ده‌زانێ، "سه‌ربه‌خۆیی"ی هه‌رێمی كوردستان و جیابوونه‌وه‌ی له عێراق و نیشتمانی عێراق كه نه‌خشه‌كه‌ی له جه‌نگی یه‌كه‌می جیهاندا كێشراوه، په‌تایه‌كه و ئۆتۆماتیكی ڕوو له كوردی ئێرانیش ده‌كات، ئەو کوردانەی پێشتر تامی ده‌وڵه‌تێكی نیشتمانیی خۆیان كردبوو (كۆماری كوردستان له مه‌هاباد) له ساڵی 1946، ئه‌گه‌رچی ئه‌ویان له ئه‌نجامی ته‌نگژه‌ی نێوان یه‌كێتیی سۆڤیه‌ت و ئه‌مه‌ریكا له ئێراندا دروست بوو كه "شا ڕه‌زا په‌هله‌وی" نه‌یتوانی خۆی له پرووشكی ململانێی نێوان ئه‌و دوو كوتله سه‌ره‌كییه بپارێزێ، به تایبه‌تی شه‌ڕی ڕووبه‌ڕووبوونه‌وه له‌گه‌ڵ ئه‌ڵمانیای نازی له جه‌نگی دووه‌می جیهانیدا.\nئه‌و ده‌وڵه‌ته (كۆماری كوردستان له مه‌هاباد) كه یه‌كه‌م ده‌وڵه‌ت بوو كورد بنیادی بنێ، به "ده‌وڵه‌تێكی نه‌ته‌وه‌یی" هه‌ژمار ده‌كرا، ته‌مه‌نی له نزیكی یازده مانگ تێنه‌په‌ڕی، "قازی محه‌مه‌د" سه‌رۆكی كۆماره‌كه، به شێوه‌یه‌كی ئێجگار ڕك و تۆڵه و قێزه‌ونی، له سێداره درا، "مه‌لا مسته‌فا بارزانی" سوپاسالاری كۆماره‌كه، ناچار كرا په‌نا بۆ یه‌كێتیی سۆڤیه‌ت ببات و له‌و ماوه‌یه‌دا ژیانێكی قورس به‌ڕێ بكات كه به ڕاستی وه‌ك گرتووخانه وا بوو بۆ خۆی و ئه‌و هاوڕێیانه‌ی له‌گه‌ڵیدا بوون، ئه‌زموونێكی قورسیان بینی تا دواتر گه‌ڕانه‌وه بۆ عێراق و قۆناغێكی نوێی خه‌باتی نیشتمانییان ده‌ست پێ كرده‌وه.\nبه‌ڵام له‌گه‌ڵ ئه‌مانه‌شدا، ئێرانییه‌كان جارێكی تر له "مه‌هاباد" ترسانه‌وه، سوور بوون له‌سه‌ر ئه‌وه‌ی جارێكی تر كورد "سه‌ربه‌خۆیی" ئه‌نجام نه‌داته‌وه، نه له توركیا و نه له سووریاش، هه‌ڵبه‌ت نه له كوردستانی عێراقیش، بۆیه دوور نییه، به‌ڵكو بێ گومانه كه ئه‌وان له پشت ئه‌و هێرشه تونده‌ی حكوومه‌تی عێراقه‌وه بوون بۆ هه‌ڵكردنی ئاڵای كورد له‌سه‌ر باڵه‌خانه حكوومییه‌كان له كه‌ركووك، هه‌ر ئه‌وانیش له پشت خۆشكردنی ئه‌و ئاگری دووبه‌ره‌كییه‌ی نێوان هه‌ولێر و سلێمانین، چونكه كێشه‌ی ڕاستیی كورد ئه‌وه‌یه، دۆخه ناوخۆیییه‌كانیان هێشتا له ژێر كاریگه‌ریی هێزه هه‌رێمییه‌كاندایه، ئه‌مه‌ش له جه‌نگی یه‌كه‌می جیهانه‌وه ده‌ستی پێ كردووه، دوای ئه‌وه‌ی ڕێككه‌وتنی "سایكس-پیكۆت" كرا، تا ده‌گاته جه‌نگی دووه‌می جیهان و... تا ئێسته‌یش.\nئه‌گه‌رچی "كاك" هۆشیار زێباری، دووپاتی كرده‌وه، ئه‌وه‌ی له هه‌رێمی كوردستان ڕوو ده‌دات، پێوه‌ندیی به كوردانی ئێران، توركیا و سووریاوه نییه، به‌ڵام هێشتا ده‌نگدانه‌وه هه‌رێمییه‌كان له‌سه‌ر هه‌نگاوی به‌رزكردنه‌وه‌ی ئاڵای كورد له‌سه‌ر باڵه‌خانه حكوومییه‌كانی كه‌ركووك به‌رده‌وامه، ڕه‌تكردنه‌وه‌ی رژدی ئه‌و وڵاته هه‌رێمییانه‌ش بۆ به‌ره‌وچوونی سه‌ربه‌خۆییی كوردی عێراق به‌رده‌وام ده‌بێ، به تایبه‌تی وڵاتی ئێران كه ناسراوه به‌وه‌ی په‌رته‌وازه‌یی نه‌ته‌وه‌یی له ناویاندا دروست بكات، جگه له‌و كوردانه‌ی كه ناسراون به‌وه‌ی ڕژدن له‌سه‌ر شۆڕشه چه‌كدارییه‌كه‌یان (كوردی ڕۆژهه‌ڵات)، ئه‌م په‌رته‌وازه‌یییه‌ش له ناو بلووچ، عه‌ره‌ب و ئازه‌ریش دروست ده‌كه‌ن كه به هه‌موویان زۆرینه‌ن نه‌ك فارس كه زۆر كه‌س به هه‌ڵه تێی گه‌یشتوون.\nلێره‌وه، له كاتێكدا هه‌موو ئه‌و ته‌وژمانه به‌سه‌ر ئاراسته‌ی هه‌رێمی كوردستانی عێراق به‌ره‌و "سه‌ربه‌خۆیی" هه‌یه، كه "كاك" وشیار زێباری ده‌ڵێ مانای جیابوونه‌وه ناگه‌یه‌نێ له ده‌وڵه‌تی عێراقی فیدڕاڵی!! وا پێویست ده‌كات ئاماژه به‌وه بده‌ین كه سه‌ده‌یه‌ك به‌سه‌ر ڕووخانی ده‌وڵه‌تی عوسمانیدا هاتووه كه عه‌ره‌ب و كورد و زۆر گه‌ل و هۆزی تری له ته‌نیشت ئاین و مه‌زه‌وی زۆره‌وه تا جه‌نگی یه‌كه‌می جیهانی له خۆی كۆ كردبووه‌وه، تا ڕێككه‌وتنی "سایكس-پیكۆت" هات كه ناوچه‌كه‌ی پارچه پارچه كرد و كردی به كۆمه‌ڵێ ده‌سه‌ڵاتی دروستكراو به‌پێی به‌رژه‌وه‌ندیی ئه‌و كاته‌ی فڕه‌نسا و به‌ریتانیای عوزما كه دوو زلهێزی دنیا بوون.\nئه‌و كاته، داهاتووی هه‌موو ئه‌و ناوچه‌یه كه‌وتبووه ناو "ڕاسته"كه‌ی ده‌ستی وه‌زیری ده‌ره‌وه‌ی به‌ریتانیا و وه‌زیری ده‌ره‌وه‌ی فڕه‌نسا، هه‌موو ئه‌و وڵاته عه‌ره‌بییانه‌ش هه‌موو ئه‌و ته‌قینه‌وه وێرانكه‌رانه‌یان بینی كه نازانرێ به‌ره‌و چ دۆخێك جێگیر ده‌بێ، هه‌موو ئه‌مانه‌ش له كاتێكدا بوو كه ته‌نیا كورد بێبه‌ش كران له قه‌واره‌یه‌كی نیشتمانیی خۆیان، بچووك بێت یان گه‌وره، له كاتێكدا ئه‌وان گه‌لی چواره‌من له ناوچه‌كه‌دا، له ته‌نیشت گه‌لانی عه‌ره‌ب، تورك، و ئێران یان "فارس" (تێبینی/ به بۆچوونی نووسه‌ر كورد گه‌لی چواره‌مه، به‌پێی ژماره‌ی دانیشتوان، كورد گه‌لی دووه‌مه له ڕۆژهه‌ڵاتی ناوه‌ڕاست).. له ڕاستیدا، ئه‌مه سته‌مێكی مێژوویی بوو كه هیچ سته‌مێك له دوایدا نایه‌ت، وای كرد ئه‌و برایانه، تووشی ناسه‌قامگیری بن له نێوان ئه‌و چوار قه‌واره جیاوازه‌دا، بۆیه به هه‌موو شێوه‌یه‌ك دووبه‌ره‌كیی نیشتمانی و نه‌ته‌وه‌یییان له‌ناودا دروست كردن.\nكورد داوا ده‌كه‌ن، به‌ڵكو ته‌نیا بیر له‌وه ده‌كه‌نه‌وه كه ده‌وڵه‌تێكی نه‌ته‌وه‌یییان هه‌بێ و هه‌موو كورد له چوارچێوه‌كه‌یدا كۆ بكاته‌وه، وه‌ك چۆن عه‌ره‌بیش هه‌مان داوای هه‌یه و ده‌یانه‌وێ هه‌موویان یه‌ك ده‌وڵه‌ت بن، ئه‌مه‌ش ئه‌گه‌رچی له ئاینده‌یه‌كی نزیكدا پێیان وایه ئه‌سته‌مه و نابێ، به‌ڵام ئه‌وه‌ش ناگه‌یه‌نێ كه تا سه‌ر پابه‌ند بن به‌و نه‌خشه‌كێشانه‌ی "سایكس-پیكۆت" كه دوای ڕووخانی ده‌وڵه‌تی عوسمانی دروست بوو، به تایبه‌تی له‌به‌ر ئه‌وه‌ی هه‌ندێك له‌و چوار وڵاته ته‌نانه‌ت ڕه‌تی ده‌كه‌نه‌وه دانیان پێدا بنێن وه‌ك گه‌لێك كه مافی تایبه‌تی خۆیان هه‌یه، ئه‌مه‌ش ناكرێ تا سه‌ر قبووڵ بكرێ.\nئه‌م بابه‌ته 21045 جار خوێنراوه‌ته‌وه


کۆریای باکوور: رێككه‌وتنه سێقۆڵییه‌كه ده‌بێته هۆی دروستبوونی کێبڕکێی چەکی ناوەکی\n2021-09-20 [12:26 PM]\nدوای رێككه‌وتنه‌كه‌ی نێوان ئه‌مه‌ریكا و به‌ریتانیا و ئوسترالیا، وەزارەتی دەرەوەی کۆریای باکوور وتی، ڕێکەوتنە نوێیەکەی ئەمەریکا لەگەڵ ئوسترالیا بۆ دابینکردنی ژێردەریایی پێدەچێت لە ناوچەکەدا ببێتە هۆی دروستبوونی کێبڕکێی خۆپڕچەککردن بە چەکی ناوەکی.\nهەفتەی ڕابردوو ئەمەریکا ڕێکەوتنێکی ئاسایشی سێ قۆڵی نوێی لەنێوان ئەمەریکا و بەڕیتانیا و ئوسترالیادا ڕاگەیاند، ئەوەش وەکو بەشێک لە هاوبەشیە ستراتیژییەکەی نێوانیان و تیایدا ئەمەریکا ژێردەریایی وزەی ناوەکی بۆ ئوسترالیا دابین دەکات.\nدەزگای هەواڵی ناوەندی کۆریای باکوور لە زاری بەرپرسێکی وەزارەتی دەرەوەی وڵاتەکەوە بڵاویکردەوە " ئەمانە ڕەفتاری نەخوازراو و مەترسیدارن کە دەبنە هۆی تێکدانی هاوسەنگی لە ناوچەی ئاسیا و دەریای هێمندا و کێبڕکێی خۆپڕچەککردنی لێدەکەوێتەوە بە چەکی ناوەکی."\nڕۆژی چوارشەممە کۆریای باکوور دوو موشەکی هەڵدایە دەریاوە، دواتر بە چەند کاتژمێرێک کۆریای باشووریش لەڕێی ژێردەریاییەکەوە بە سەرکەوتوویی موشەکێکی باڵیستیکی تاقیکردەوە.\nبەرپرسەکەی کۆریای باکوور وتی " زۆر سروشتیە وڵاتانی دراوسێ بە چینیشەوە ئیدانەی ئەم ڕەفتارانە بکەن و وەکو ڕەفتارێکی نابەرپرسیارانە لێی بڕوانن کە دەبێتە هۆی لەناوبردنی ئاشتی و سەقامگیری لە ناوچەکەدا."


واشنتۆن پۆست : ئۆباما ھۆکاری لەدەستدانی سەرکردایەتی ئەمریکایە | متمانە\nواشنتۆن پۆست : ئۆباما ھۆکاری لەدەستدانی سەرکردایەتی ئەمریکایە\nئەم بابەتە 293 جار خوێندراوەتەوە\nباراک ئۆباما سەرۆکی ئەمریکا کە ماوەی دوو خولی سەرۆکایەتی یەک لە دوای یەکە سەرۆکایەتی ئەمریکا دەکات لە ماوەی ٨ ساڵی رابردودا زۆرترین رەخنەی ئاراستە کراوە بە تایبەت لەو سیاسەتە دەرەکییەی کە لەو ماوەیەدا پەیرەوی کردووە.\nرۆژنامەی “واشنتۆن پۆست “ی ئەمریکی لە وتارێکدا ئۆبامای تۆمەتبار کردووە بەوەی کە ئەمریکا بەھۆی ئەوەوە سەرکردایەتی لە جیھاندا لە دەستداوە.\nرۆژنامە ئەمریکییەکە کۆبوونەوەکەی ئەم دواییەی ئێران و تورکیا و روسیای بە نمونە ھێناوەتە کە لە مۆسکۆ لەبارەی قەیرانی سوریاوە بەرێوەچوو لەوبارەیەوە نوسیویەتی کە ئەو کۆبوونەوەیە بێ ئامادەیی ئەمریکا بەرێوەچوو و تەنانەت ھیچ کام لەو سێ وڵاتە داواشیان لە ئەمریکا نەکرد کە ئامادەی کۆبونەوەکە بێت.\nواشنتۆن پۆست وتەیەکی “وینستون چەرچڵ”ی بە بیر خوێنەراندا ھێناوەتەو نوسیویەتەی چەرچڵ کاتێک بووە سەرۆک وەزیری بەریتانیا وتی ئەو پۆستەی وەرنەگرتووە بۆ ئەوەی ببێتە ھۆکاری لەبەریەک ھەڵوەشانی ئیمپراتۆریەتی بەریتانیا ، نوسیویشیەتی دەبوو ئۆباما وانەیەک لەو وتەیەی چەرچڵەوە وەربگرێت و رێگە بەوە نەدات کە ئەمریکا بەبەرچاوی جیھانەوە سەرکردایەتی لەدەست بدات .\nواشنتۆن پۆست ئاماژەی بۆ رەوشی حەلەب کردووە و نوسیویەتی روسیا ئەوەی ویستی لە حەلەب بۆ بەرژەوەندی رژێمەکەی بەشار ئەسەد کردی و لەبەرامبەریشدا ئەمریکا ھیچی پێنەکرا ، تەنانەت لانی کەم نەشیتوانی ناوچەیەکی ئارام بۆ سەدان ھەزار کەسی سوریا دروست بکات کە رۆژانە لەلایەن رژێمەکەی ئەسەدەوە بە بەرمیلی بۆمبرێژ کراو بۆردومان دەکران .\nواشنتۆن پۆست ئاماژەی بۆ ئەوە کردووە کە ئۆباما ترسی ھەبووە لە دەستوەردان لە کاروباری وڵاتێکی تری خۆرھەڵاتی ناوەراست چونکە پێشتر ئەمریکا ئەزمونێکی تاڵی لەگەڵ عێراق و لوبنان ھەبووە و رەنگە ئۆباما نەیوستبێت کە خۆی لە زۆنگاوێکی تری خۆرھەڵاتی ناوەراست بدات .\nسەرباری ئەوەش دەبوو بۆ رێگری کردن لە رشتنی خوێنی ھاوڵاتیانی مەدەنی و بەرەنگاربوونەوەی قەیرانی ئەو ھەزاران کۆچبەرەی کە رویان لە ئەوروپا کرد و ئێستا مەترسین بۆ ئاسایشی ئەو کیشوەرە دەبوو شتێکی بکردایە ، لە کۆتایشدا نوسیویەتی پێشەنگی و سەرکردایەتی ئەمریکا گرنگە بۆ پاراستنی ئاشتی لە جیھاندا .\nPrevious Postنرخی زێڕو دراوەکان لە بازارەکانی هەرێم Next Postنرخی نەوت لە بازارەکانی جیهاندا


تە‌ندرووستی دە‌م و ددان\nله‌لایه‌ن: ئەلەند ئەکرەم - به‌روار: 2020-12-20-22:58:00 - کۆدی بابەت: 792\nحە‌وت ھە‌ڵە تێگە‌یشتن لە‌بارە‌ی ددانی منداڵانە‌وە\nئە‌مانە حە‌وت ھە‌ڵە‌ن كە پزیشكە پسپۆرە‌كانی ددان لە دایك و باوكاندا بە‌رامبە‌ر ددانی منداڵە‌كانیان تێبینیان كردووە.\nچاودێری نە‌كردنی ددان شوشتنی منداڵ\nمنداڵان ھە‌تا دە‌گە‌نە تە‌مە‌نی ٨ ساڵی گە‌شە‌یە‌كی ئە‌وە‌ندە پێشكە‌وتوو لە جوڵە‌ی پە‌لە‌كانیاندا نییە كە پێداویستی ددان شتێكی ڕێك و پێك پڕ بكاتە‌وە. بۆیە دە‌بێت دایك و باوك بە دیار منداڵە‌كە‌یە‌وە ڕاوە‌ستێت كە ددانی دە‌شوات و بە جوانی لە ددانە‌كانی ورد ببێتە‌وە و بزانی ھە‌موو ڕوە‌كانی پاك كردوە‌تە‌وە؟\nخواردنی مە‌مە‌شیر بە‌ر لە نوستن\nپسپۆران دە‌ڵێن بڵاوترین ڕێگای كلۆر بوونی ددانی منداڵ ئە‌وە‌یە ڕاستە‌وخۆ بە‌ر لە نووستن شیر دە‌خۆن، بێئە‌وە‌ی ددانی بشوات. شیرە‌كە وادە‌كات بڕێكی زۆری شە‌كر و بە‌كتریا لە‌سە‌ر پووك و ددان بمێننە‌وە و سە‌رە‌نجام ڕێگا بۆ كلۆربوونی ددان خۆشدە‌كات.\nئە‌گە‌ر شە‌و منداڵە‌كە‌ت بە‌خە‌بە‌ر ھات و داوای مە‌مە‌شیری كرد، ئە‌وا دە‌بێت دوای خواردنە‌وە‌ی شیرە‌كە‌ی بە فڵچە‌یە‌كی نە‌رم یان پارچە گۆزێكی خاوێن ددانی بسڕێت و بە باشی خاوێنیان بكە‌یتە‌وە.\nدرە‌نگ سە‌ردانی پزیشكی ددان دە‌كە‌ن\nدە‌بێت لە‌گە‌ڵ سە‌ر دە‌رھێنانی یە‌كە‌مین ددان، منداڵە‌كە‌ت بیتە لای پزیشكی ددان. ئە‌گە‌ر ئە‌وە‌ت نە‌كرد، ئە‌وا ھیچ نە‌بێت دە‌بێت لە یە‌كە‌م ساڵ ڕۆژی لە‌دایكبوونیدا بیبە‌یت. دوای ئە‌وە‌ش ھە‌موو شە‌ش مانگێك سە‌ردانی پزیشكی ددانی پێبكە‌یت.\nھە‌ڵە پێدانی خواردن\nڕاستە مۆز و مێوژ و كێكی پڕ ڤیتامین و ڕیشاڵی خۆراكی بۆ گە‌شە‌ی منداڵ تە‌ندرووستن، بە‌ڵام ئە‌مانە لینج و گیرن و زۆر بە ددانە‌كە‌وە دە‌گیرسێنە‌وە. بۆیە وا باشە لە‌گە‌ڵ ژە‌مە خواردنە‌كان بیدە‌ن بە منداڵ چونكە لیكی ناودە‌م لە‌و كاتانە‌دا زۆرە و بە شێوە‌یە‌كی سروشتی ددان پاكدە‌كاتە‌وە. یاخود دوای ھە‌موو خواردنێكی ئە‌وان ددانی منداڵە‌كە‌ت خاوێن بكە‌یتە‌وە.\nھۆشیارنین سە‌بارە‌ت بە مە‌ترسیە‌كانی كلۆری ددان\nكلۆریی ددان لە سە‌رتاسە‌ری ژیانی منداڵە‌كە‌تدا كاریگە‌ری خۆی بە‌جێدە‌ھێڵێت. تە‌ندروستی ددانی شیری زۆر پێویستە بۆ ئە‌وە‌ی ددانە ھە‌میشە‌یە‌كان بە تە‌ندروستانە و ڕێكوپێكی درووست ببن. ئە‌وە جگە لە‌وە‌ی كلۆری ددان و ئازار و ھە‌وكردنە‌كانی كار لە شێوازی دە‌ربڕینی واژە و سروشتی نوستن دە‌كە‌ن و تە‌نانە‌ت ڕاددە‌ی متمانە بە‌خۆبوونی منداڵیش كە‌مدە‌كاتە‌وە.\nبە‌پێی ڕێنماییە‌كانی كۆمە‌ڵە‌ی ددانی ئە‌مریكی دە‌بێت منداڵان لایە‌نیكە‌م لە تە‌مە‌نی ٢ ساڵیە‌وە ھە‌ویری ددانی فلۆركراو بە‌كاربھێنن. ماددە‌ی فلۆر ڕێگری لە كلۆربوونی ددان دە‌كات. بە‌ڵام بە‌پێی ڕێنمایی پزیشك بە‌كاری مە‌ھێنە، چونكە ھە‌ر تە‌مە‌نە و بڕێكی دیاریكراوی دە‌وێت و ئە‌گە‌ر زیاد لە پێویست بە‌كاربھێنرێت زیانی دە‌بێت.\nمنداڵان ئارە‌زوی خواردنە‌وە گازییە‌كان دە‌كە‌ن. لە‌سە‌ر نان و لە‌كاتی یاریكردن و تە‌ماشای تیڤیدا زۆر ئارە‌زووی خواردنە‌وە‌ی دە‌كە‌ن. ئە‌م خواردنە‌وانە ناوە‌ندێكی ترش لە‌نێو دە‌مددا پێكدە‌ھێنن و ڕێگا بۆ كلۆر بوونی ددان خۆشدە‌كە‌ن.\nبابه‌ته په‌یوه‌ندیداره‌كان به : حەوت هەڵە تێگەیشتن دەربارەی دانی مناڵ\nبابه‌تی دیكه له‌سه‌ر تە‌ندرووستی دە‌م و ددان


^ "Transportation and logistics in the DB Schenker group – Profile". DB Schenker. Archived from the original on ٢٨ی ئابی ٢٠٠٨. Retrieved ١٥ی تەممووزی ٢٠٢١. Check date values in: |access-date=, |ڕێکەوتی ئەرشیڤ= (help) ٢٨ی ئابی ٢٠٠٨ لە وەیبەک مەشین، ئەرشیڤ کراوە.


پێنج شەممە٣ - ڕێبەندان - ١٣٩٨٠٦:٥٤\nThursday23 - 01 - 202004:24\nراگه‌یە‌ندراوی هاوبه‌شی یه‌كیەتیه‌كانی ژنان، لاوان و خوێندكاران به بۆنه‌ی رۆژی جیهانی زمانی دایكی\n21 فێورییە 2017\nدواین نوێکردنەوە 21 فێورییە 2017\nزمان ئامرازی سه‌ره‌كیی پێوه‌ندیی نێوان مرۆڤه‌كان و بناغه‌ی شارستانیه‌ت و پێشكه‌وتنی تاك و كۆمه‌ڵگایه.\nكاتێك كه باس له زمان ده‌كرێت، له پێش هه‌موو شتێكدا ده‌بێ باس له زمانی دایكی وه‌كوو پێكهێنه‌ری كه‌سایه‌تی و شوناسی مرۆڤ و بناغه‌ی ئاخاوتن و فێربوون بكرێت.\nپەیامی کومیتەی بەڕێوەبەریی گشتی یەکیەتیی لاوان بە بۆنەی " ٣٠ی رێبەندان " حەفتا‌و‌یەکەمین ساڵی دامەزرانی\nدواین نوێکردنەوە 17 فێورییە 2017\nئەگەرچی بیرۆکەی دامەزرانی رێکخراوێکی تایبەت بە توێژی لاو لە زۆربەی وڵاتانی جیهانییدا بیرۆکەیەکی دەگمەن بوو بەڵام یەکیەتیی جەوانانی کوردستان ٧١ ساڵ پێش ئێستا دامەزرا و بوو بە بڵیندگۆیەک بۆ دەنگی مافخوازی لاوانی کورد لە کوردستانی خۆڕهەلات و لەهەموو قۆناخەکانی خەباتدا ریزەکانی شۆڕشی پڕ کردوەوە.\nپەیامی یەکیەتیی لاوان بە بۆنەی شەوی یەڵدا\n21 دێسامبر 2016\nدواین نوێکردنەوە 21 دێسامبر 2016\nشەوی لەدایک بوونی پێغەمبەری ئاشتی\nخەڵکی ماف ویستی کوردستان\nکوڕ و کچانی هێژا\nشەوی یەڵدا و یادی لە دایک بوونی گەورە رێبەری کوردستان‌تان پیرۆز بێت.\nیەڵدا شەوی لەدایکبوونی میترایە کە یەکێکە لە خودا ئەفسانەییەکانی ئێرانی کۆن و یەلدا لە ناوچەکانی ئێرانی دێریندا یەکەم شەوی ساڵی نوێی ئایینی بووە و بە هۆی کاریگەرییەکانی ئایینی میتراییسم لەسەر مەسیحییەت، ئەو میراتە گەیشتووەتە ڕۆم و بووەتە پێوەر بۆ دیاری کردنی سەری ساڵی زایینی.\nزۆرێک لە گەلانی جیهان و بەتایبەت دانیشتوانی نیوەگۆی باکووری زەوی. کە تیایدا شەوی یەلدا ساتەوختی دەسپێکی گۆڕانی کەش و هەوایە، یادی شەوی یەلدا دەکەنەوە و هەرکام بە جۆرێ بەرز دەینرخێنن. ئەم یادە لای ئەوان بە زۆری هێمایەکە بۆ دەرکردنی تاریکی و دەسپێکی زاڵبوونەوەی رووناکی بە سەر جیهان و کۆمەڵگادا.\nبە هۆی مانەوەی درێژخایەنی ئایینی میتراییزم لە کوردستاندا و ئاوێتەبوونی داب و نەریتەکانی ئەم ئایینە لەگەڵ کەلەپووری خەلکەکەیدا، تا هەنووکەش ڕێوڕەسمی شەوی یەلدا لە کوردستاندا ماوەتەوە و بووەتە بەشێک لە کولتوور و فەرهەنگی نەتەوەکەمان.\nڕەنگە شەوی یەڵدا بۆ گەلانی دیکەی جیهان تەنیا درێژترین شەوی ساڵ یان میراتێکی کەلەپووری بێت، بەڵام بۆ ئێمەی کورد ئەم شەوە ئەستێرەیەکی پرشنگدار لەدایک بووە کە ئاسمانی خەونەکانی میللەتەکەی ڕووناک کردۆتەوە و بیرکردنەوەی بووەتە هەوێنی خەبات و مەشغەڵێکی داگیرساو بۆ هەنگاونان بەرەو داهاتوویەکی گەش و کۆڕیادەکانی شەوی یەڵدای لەلامان پیرۆزتر کردووە.\nشەوی یەڵدا رێبەرێکی پێشکەش کردووین، کە دەرس و وانەکانی رۆژ لە دوای رۆژ زیاتر ئاشنای کردووین بە ماف و ویستەکانمان و هەنگاوەکانی زیاتر نزیکی خستووینەتەوە لە بەدەست هێنانیان، ئەمشەوە بوو رێنیشاندەری نەتەوەیەکی تێدا لەدایک بوو.\nد. قاسملوو بە درێژایی مێژووی ژیانی هەوڵی نەبڕاوەی درووستکردنی تاکی تێگەیشتوو و پێشمەرگەی کارامە بووە، ئەو کەسایەتییە بووە هۆی سەر لە نوێ بوژاندنەوەی خەباتی کورد لە کوردستانی رۆژهەڵات و شێواز و مێتۆدێکی نوێی خەباتی هێنایە ناو بزووتنەوەی گەلی کوردەوە کە پێشتر وێنەی نەبووە.\nراسانی دێموکرات لە پێناو دووبارە زیندوو کردنەوەی ئەو مێتۆدەیە کە گەورە رێبەری کورد "د، قاسملوو" هێنایە ناو خەباتی کوردەوە و بۆ بەدستهێنانی مافی تاک و کۆمەڵی شۆرشگێرانی کوردستان.\nلە کاتێکدا یادی شەوی یەڵدا و لەدایکبوونی رێبەری پایەبەرزی نەتەوەکەمان دەکەینەوە کە پەیامی راسان بە گوێی تاک بە تاکی کۆمەڵانی خەلکی کوردستان گەیشتووە و شار و گوند و دەشت و کێو ئەو پەیامە تێیدا دەنگی داوەتەوە، قوتابیانی رێبازی د. قاسملوو پەیامی رێبەرەکەیان کردوەتە مەشخەڵی خەبات کە دەفەرمووێ '' خەباتی ئێمە بۆ رزگاری نەتەوەیەکە''، پێشمەرگەکانی کوردستان بە خوێنی سووریان ئەو وتەی رێبەری شەهیدی گەلەکەیان سەلماندووە و گیانی خۆیانیان بەختی رزگاری نەتەوەکەیان کردووە، شەیدایانی رێبازی قاسملوو بە پیری بانگەوازی راسانەوە هاتوون و ریزەکانی دێموکرات قورس و قایم بەرانبەر بە پاوانخوازییەکانی دووژمن راوەستاوە و وەرزێکی نوێی خەبات لە ترۆپکی ئومێدی سەرکەوتن‌دایە.\nبەرز و پیرۆز بێت شەوی یەڵدا یادی لە دایک بوونی پێغەمبەری ئاشتی\nکومیتەی بەڕیوەبەری گشتیی یەکیەتیی لاوانی دێموکراتی کوردستانی ئێران\n٣٠ی سەرماوەز لەسەر یەکی بەفرانباری ٢٧١٦ی کوردی\nپەیامی یەكیەتییەكانی لاوان، ژنان و خوێندكارانی دێموكرات بە بۆنەی 26سەرماوەز رۆژی پێشمەرگەی كوردستان\n17 دێسامبر 2016\nدواین نوێکردنەوە 17 دێسامبر 2016\nخەڵكی تێكۆشەر و پێشمەرگە پەروەری كوردستان!\nخوێندكاران، لاوان و ژنانی ماف ویست\nبنەماڵەی بەڕێزی شەهیدان و زیندانیانی سیاسی!\nبەشداربووانی رێوڕەسمی 26ی سەرماوەز، رۆژی پێشمەرگەی كوردستان\nبەیاننامەی یەکیەتیی لاوانی دێموکراتی کوردستانی ئێران بە بۆنەی رۆژی جیهانی لاوان\n12 ئاگۆست 2016\nدواین نوێکردنەوە 11 ئاگۆست 2016\nخەبات بۆ دەستەبەر کردنی ئازادی و دادپەروەری بەشێکی گرنگ لە تێکۆشانی مرۆڤە بۆ گەێشتن بە ئامانجەکانی، مرۆڤ بۆ بەرەوپێش‌بردنی ئامانجەکانی هەنگاو و تاکتیکی جۆراوجۆری بە کار هێناوە کە ئەم تێکۆشانە پێویستی بە هێزی مرۆیی بە بەرەنگاربوونەوەی هێزە سەرکۆتکەرەکان و بناژۆخوازەکان بووە.\nپەڕەى 9 لەکۆى 13 پەڕەدا


كۆرۆنا.. ئه‌ڵمانیا ده‌چێته قۆناغێكی مه‌ترسیداره‌وه\n:: AM:10:37:26/03/2020 \nوه‌زاره‌تی ته‌ندروستی ئه‌ڵمانیا سه‌رقاڵی هه‌ڵسه‌نگاندنی دۆخه‌كه‌یه بۆ ئه‌وه‌ی پشووه‌كان له‌و وڵاته درێژ بكاته‌وه و دامه‌زراوه‌ی رۆبێرت كۆخیش هۆشداری ئه‌وه ده‌دات ئه‌ڵمانیا به‌ره‌و دۆخێكی مه‌ترسیدار هه‌نگاو ده‌نێت.\nتا سێ هەفتەی دیکە ڤایرۆسەکە بەردەوام لە گەشەکردن دەبێت\nئه‌مڕۆ پێنجشه‌م 26ی ئادار، ئاژانسی هه‌واڵی دویچه‌وێله له زاری گوته‌بێژی وه‌زاره‌تی ته‌ندروستی ئه‌ڵمانیا بڵاوی كردووه‌ته‌وه، به‌هۆی ته‌شه‌نه‌كردنی ڤایرۆسی كۆرۆنا سه‌رقاڵی تاوتوێكردنی ئه‌وه‌ین كه پشووه‌كان بۆ سێ تا چوار هه‌فته‌ی تر درێژ بكه‌ینه‌وه.\nزیاتر روونی ده‌كاته‌وه، وه‌زاره‌تی ته‌ندروستی به هاوكاری حكوومه‌ت خه‌ریكی به‌راوردكردنی دۆخه‌كه‌ن و گفتوگۆ له‌سه‌ر كه‌ره‌نتینه‌كردنی هه‌ندێك شار و قه‌ده‌غه‌كردنی هاتوچۆ ده‌كرێت.\nئه‌گه‌رچی تا ئێسته ئه‌ڵمانیا به‌راورد به رێژه‌ی تووشبووانی كه‌مترین ئاماری گیان له‌ده‌ستدانی به‌هۆی كۆرۆناوه تۆمار كردووه، به‌ڵام دامه‌زراوه‌یه‌كی ته‌ندروستی ئه‌و وڵاته هۆشداری ده‌داته حكوومه‌ت.\nلۆتار ڤیله‌ر سه‌رۆكی دامه‌زراوه‌ی پزیشكی رۆبێرت كۆخ ده‌ڵێ، ئه‌گه‌ر هه‌یه ڤایرۆسی كۆرۆنا له ئه‌ڵمانیا تا سێ هه‌فته‌ی تر له گه‌شه‌كردن نه‌وه‌ستێت و به‌رده‌وام بڵاو ببێته‌وه.\nزیاتر روونی ده‌كاته‌وه، به‌ڵام به‌پێی ئه‌و داتایانه‌ی كۆمان كردووه‌ته‌وه، له ماوه‌ی هه‌فته‌ی داهاتوو ئه‌ڵمانیا ده‌چێته قۆناغێكی مه‌ترسیداره‌وه و ئه‌گه‌ر هه‌یه ژماره‌ی تووشبووان به رێژه‌یه‌كی چاوه‌ڕوان نه‌كراو به‌رز ببێته‌وه.\nباس له‌وه‌ش ده‌كات، ده‌بێ ئیتر ئه‌و تێڕوانینانه وه‌لا بنرێن كه كه‌سانی ته‌ندروست و به‌تایبه‌ت گه‌نجان مه‌ترسییان له‌سه‌ر نییه، ده‌بێ چاوه‌ڕوان بكه‌ین گه‌نجانیش به شێوه‌یه‌كی قورس گیرۆده‌ی ئه‌و ڤایرۆسه ببن و ته‌نانه‌ت به‌هۆیه‌وه گیانیان له ده‌ست بده‌ن.\nتا ئێسته له ئه‌ڵمانیا 36 هه‌زار كه‌س تووشی ڤایرۆسی كۆرۆنا بوون و 190 كه‌سیش به‌هۆیه‌وه گیانیان له ده‌ست داوه كه ئه‌مه‌یش كه‌مترین ئاماری مردنه له‌چاو ئه‌و رێژه زۆره‌ی تووشی ڤایرۆسه‌كه بوون.


مەزڵووم کۆبانێ؛ جەمیل بایکى ڕۆژئاڤا |\nHome بیروڕا مەزڵووم کۆبانێ؛ جەمیل بایکى ڕۆژئاڤا\non: شوبات 08, 2020 In: بیروڕا, ناوخۆییNo Comments\nپیاوێکى ماندوو، مەنگ و لەسەرخۆ، ئێستا بووەتە جێگەى سەرنجى سیاسییەکانى جیهان، وڵاتان و میدیاکانى خۆرئاوا و ئەو هەم کەسێکى سیاسییە و هەم سەربازییە، جاروباریش ڕۆڵى دبلۆماتکار دەبینێت.\nشوهرەت و ناوبانگى ئەو لە دواى 9ی ئۆکتۆبەر دەرکەوت کە تورکیا بڕیاری دا پەلامارى ڕۆژئاواى کوردستان و هێزەکانى سوپاى سوریاى دیموکرات (هەسەدە) بدات، کە ئەو سەرۆکایەتیى دەکات.\nئەو کە ئێستا تەمەنى بووەتە (52) ساڵ، پێش سی ساڵ ئەو گەریلاى پەکەکە و یەکێک لە کەسە نزیک و سیکیۆریتیى عەبدوڵڵا ئۆجەلان بووە، لە لوبنان، سوریا و قەندیلیش، بۆیە لە هەموو ئەو سەردانانەى وەفدەکانى هەدەپە بۆ زیندانى ئیمڕاڵى، ئۆجەلان هەواڵى دەپرسێت و دەڵێت: ״شاهین -مەزڵووم- ماوە؟ شەهید نەبووە؟״ لەم ڕستە چوار وشەییەدا دەردەکەوێت کە ئۆجەلان چۆن ئینسانى شۆڕشگێڕ و ئینسانى بە ئیرادە درووست دەکات، کە دەتوانێت هەم سەرکردە بێت، هەم فیداکار و بەوەفا، بە واتایەکى تر وەکو نیچە دەڵێت: ״ئینسانى سوپەرمان بەرهەم دەهێنێت.״\nیان ئەوەى لە شەڕى کۆبانێ، مەریوان و ئاراس وتیان ئەم شەڕڤانانە دەجەنگن لە پێناو ژیاندا، پەکەکە لە سیاسەتکردنیدا، ڕەنگە کەموکوڕیی هەبێت و ڕەخنە بگرێت، بەڵام لە سی ساڵى ڕابردوودا بەردەوام ئەستێرەى درووست کردووە، جەنگاوەرى سوپەرمانى بەرهەم هێناوە.\nجەنگاوەرى وا کە نەیارەکانى نرخى پێنج ملیۆن دۆلاریان لەسەر داناوە بۆ دەستگیرکردن یان تیرۆرکردنیان، جەنگاوەرى شۆڕشگێڕ و هیومانیست و فیداکار، نەک تیرۆریست و جەللادى وەک بنلادن، زەرقاوى و بەغدادى، درووستکردنى جەنگاوەرى وا بەبێ ئیرادە و باکگراوندێکى پتەوى ڕابەرایەتى و کاریزماتیکى ئەستەمە درووست بێت.\nئەستەمە سوپەرمانى وا بەبێ پرسێکى ڕەوا و هەقانى کە نەیارەکانى دەیانەوێت گەل و خاک و نیشتیمانەکەى سوتماک بکەن و لەسەر نەخشە بیسڕنەوە درووست بێت، ئەستەمە، جەنگاوەرى وا بەبێ ئارمان و ئامانج و ئایدیۆلۆژیایەک بخوڵقێنێت و سوپەرمانى لێ دەرچێت.\nئەستەمە جەنگاوەرێک بە سی ساڵ لە شاخ لەگەڵ تاوێرە بەردەکانى قەندیل لەناو تەپوتۆزى بارووت و نەڕەى فڕۆکەى بێ ڕەحم و بێ بەزەیی گەورە ببێت و بەردەوامیش دەست بۆ ئاشتى درێژ بکات، بەڵام شکست و تەسلیمبوون نەزانێت و سوپەرمانى لێ دەرنەچێت.\nمەزڵووم عەبدى (کۆبانێ) لە ئۆکتۆبەرى ئەمساڵ، کە بووە سیمبوولى بەگژداچوونەوەى سوپاى تورکیا و لایەنگرانى، کاتێک جەیمس جێفرى دەیەوێت بە تەلەفۆن قسەى لەگەڵ بکات، ئامادە نییە و دەڵێت: ״تەنها لەگەڵ دۆناڵد ترەمپ قسە دەکەم.״\nشاهین کە ئێستا بووەتە ڕەمزى چەوساوەکان، گوایە لەو پەیوەندییە تەلەفۆنییەدا ترەمپ پێى وتووە لە تەنیشتمەوە کەسانێک هەن تۆیان لە نیشتیمانەکەیان خۆشتر دەوێت.\nجەنگاوەرى کورد و شۆڕشەکانى یەکەم جار نییە ئەمەریکا و زلهێزەکانى پشتى تێ دەکەن و دەیکەنە قووربانیى، بەڵام گەر هەموو جارەکان چیاکان پشت و پشتیوانى بن.\nئەم جارە مەزڵووم کۆبانێ چیاکانیش لە پشتى نەبوون و لەناو لم و بیابانى تەمگرتووى شەڕدا، بە ئیرادەوە وەستابوو لە نێوان دووژمنەکانى و تاکە یەک دۆستیشى نەبوو لەناو ئەو هەموو دڕندەیەى کە چاوەڕێى ساتى تەسلیمبوون یان شەهیدبوونى مەزڵووم بوون، ئەم وێنەیە، ڕێک لە وێنەى ئەو فۆتۆگرافەرە دەچێت، داڵێک وەستاوە چاوەڕێى مردنى منداڵێک دەکات لە ئەفەریقا تا ڕاوى بکات و بیخوات.\nچاوەڕێى خستنە سەر زەویى ئاڵاى زەردى درێژەپێدەرى ئاڵا سەوزەکەى یەپەگە و ئاڵا زەردەکەى یەپەژە بوون کە هەموویان حەماسەتخوڵقاندن و بە ئیرادە وەستانەوە بەگژ ستەمدا، لە ئاڵاى سووردا ئەستێرەیەکى چەپ و عادیلانەدا بەرهەم هاتووە، بۆیە دەکەوێت، بەڵام هەڵدەستێتەوە، تووڕە دەبێت، بەڵام ئارام دەبێتەوە، نایەوێت قووربانیی بێت، بۆیە داکۆکى لە بوون و مانەوەى خۆى دەکات، بەڵام هەرگیز نایەوێت جەللاد بێت، دەچێتە شەڕەوە بە ناچارى بۆ هێنانەدیى خەونەکانى ئاشتى، بەڵام شەڕى مانەوە دەکات نەک سڕینەوەى بەرامبەر.\nمەزڵووم کۆبانێ ئاوا گەورە بووە و ژیاوە، دڵنیاشم ئاوا دەمرێت.\nپەکەکە و خودى ئۆجەلان کە داینەمۆى بەرهەمهێنانى ئەم جەنگاوەرانەن، سوپەرمانى زۆرترى بەرهەم هێناوە لە شاخ (جەمیل بایک، موراد قەرەیلان، دوران کاڵکان، مستەفا قەرەسوو، بەسێ هۆزات) لە شار (لەیلا زانا، پەروین بووڵدان، سەڵاحەدین دەمیرتاش، گوڵتان کشناک، ساڵح موسلیم) و جەنگاوەرى ترى وەکو (زوبێر ئایدار، ڕەمزى کارتاڵ، باهۆز ئەرداڵ، ئەحمەد تورک)ى خوڵقاندووە.\nهەرکام لەوانە هەموو جەور و ستەم و نەهامەتییەکى تورکیایان چەشتووە، بەڵام لە سەختترین ڕۆژانى خەباتى شاخ و شار تەسلیم نەبوون و بە ئیرادەوە وەستاون.\nدڵنیام کە مەزڵووم کۆبانێش سەر بە هەمان خوێندنگە و ئایدۆلۆژیایە و بە قۆناغەکانى زیندانى، گەریلابوون و فەرمانداری و شکست و سەرکەوتندا تێپەڕیوە.\nچ سەختە تەنها لە کەمتر لە دەیەیەک، یانزە هەزار هاوڕێى کوڕ و کچ، شەڕڤانى هێزەکەت گیان بەخت بکەن، بەڵام هەرگیز ترس لە چاوانتدا دەرنەکەوێت و دڵت بۆ ئازادى لێ بدات؟\nچەند سەختە گەلەکۆمەکێی گەورە لەسەرت بێت بۆ تەسلیمبوون، بەڵام بە ئیمانەوە بووەستیت و بە گژ مەحاڵدا بچیتەوە؟\nمەزڵووم و فیگەرەکانى وەکو خۆى لە بێ دەوڵەتییدا جوانتر دەدرەوشێنەوە، تا ئەوانەى لەسەر مێزى گفتوگۆ خاکەکەى هەڕاج دەکەن.\nمەزڵووم و فیگەرەکانى لە پێناو وڵات و نیشتیمانێک دەجەنگن، کە جگە لە جەنگان و قووربانیدان هیچ ڕێگەیەکى ترى پڕ شکۆمەندى و هیومانیستى و پڕ لە شان و شکۆ نابینن بۆ خوڵقاندنى خەون و ئاواتى تاکەکانى ئەم کۆمەڵگەیە.\nفەرهاد شاهین عەبدى، لە ساڵى 1967 لە شارى عەفرین لە دایک بووە لەناو (PKK)دا بە شاهین ناسراوە، دەیەى نەوەدەکان لە نزیکەوە ئۆجەلان دەبینێت و تێکەڵ دەبێت و بەشداریى خول و دەورەى کادران و سەرکردە دەبێت و دەبێتە جێگەى سەرنجى عەبدوڵڵا ئۆجەلان، مەزڵووم کە لە نەوەى دووهەمى سەرکردەکانى PKKیە، ئێستا ڕۆڵى جەمیل بایکى ڕۆژئاڤا دەگێڕێت لە ڕۆژئاوا، چۆن سەڵاحەدین دەمیرتاشیش، هەمان نازناوى وەرگرت (جەمیل بایکى شار ״باكوور״).\nپاش خولى سەرکردایەتى لە بیقاعى لوبنان، ڕاستەوخۆ لە لایەن ئۆجەلانەوە دەکرێتە فەرماندەى هێزى تایبەتى گەریلا، کە کارى لێپێچینەوە لە تاوانباران و سیخوڕان و ئۆپراسیۆنى تایبەت دەبێت، ئەم هێزەى پەکەکە، ڕۆڵى یەکلاکەرەوەش دەبینێت لە شەڕ و تێکهەڵچوونەکان و سەرپەرشتیى دەیان ئۆپراسیۆنى گەریلاى کردووە دژى سوپاى تورکیا، میت و ژیتەم لە ناوچەکانى (هەکارى، چەڵێ، جولەمێرگ، شرناخ، سێرت و وان).\nساڵى 1997 پاش ئەوەى لە یەکێک لە شەڕەکانى باکوور بریندار دەبێت، دەنێردرێتەوە دەرەوەى وڵات لەوێ خەریکى کارى ڕێکخستن و تەشکیلات و دبلۆماسی دەبێت لە نێوان بڕۆکسل، ئەڵمانیا و سویسرا.\nپاش چاکبوونەوەى بیر لەوە دەکاتەوە بگەڕێتەوە، لە ساڵى 2003 دەگەڕێتەوە باشوورى کوردستان و دەبێتە لێپرسراوى کەمپى مەخموور لە هەولێر و ڕۆڵى گەورەى دەبێت لە کردنەوەى خولى کادرى و پڕۆسەى پەیوەندیى نێوان قەندیل و مەخموور، باکوور و ڕۆژئاوا، ڕاستەوخۆ پەیوەندیى لەگەڵ قەندیل و جەمیل بایک و موراد قەرەیلان دەبێت.\nپاش ئەوانە، دەکرێتە ئەندامى کۆنسەى سەرۆکایەتىی کۆما جڤاکێن کوردستان (کەجەکە) و ئەندامى دەستەى سەرۆکایەتیى هێزەکانى پاراستنى گەل (هـ.پ.گ) بووە، مەزڵووم بە هۆى دڵسۆزیی بۆ پەکەکە و ئۆجەلان بەهێزترین بەرپرسی ڕۆژئاواى کوردستانى ناو (PKK و کەجەکە) بووە، لەگەڵ (د. باهۆز ئەرداڵ و زەکى شەنگالى).\nپاش ڕووداوەکانى بەهارى عەرەبی و سەرهەڵدانى خۆنیشاندانەکانى سوریا و ڕۆژئاواى کوردستان، مەزڵووم کۆبانێ دەگەڕێتەوە ڕۆژئاوا و پشتیوانیی گەرمى لێ دەکرێت و دەبێتە یەکێک لە لێپرسراوى یەکینەکانى پاراستنى گەل (YPG) و ڕۆڵى سەرەکیى دەبێت لە درووستکردنى و پاشانیش درووستکردنى (YPJ)، کە دواتر ناوەکەیان گۆڕا بۆ هێزەکانى سوریاى دیموکرات (هەسەدە) کە خاوەنى 70 هەزار شەڕڤانە کە لە (27) ڕێکخراوى عەرەبی، کوردى، مەسیحى و چەرکەس پێک هاتووە و ئەوەش بۆ ئەوە بوو کە ئەمەریکا پەکەکە و هەسەدە لێک جیا بکاتەوە.\nڕۆڵى مەزڵووم کۆبانێ لە (شەڕى داعش و پەیوەندیى لەگەڵ ئەمەریکا، ڕوسیا و ئێران) بە تەواوى تورکیا نیگەران دەکات، بۆیە لە ساڵى 2018 ئەنکەرە لەگەڵ (120) سەرکردەى (PKK) هەر چوار پارچەى کوردستان دەیخاتە لیستى تیرۆرەوە (لیستى سوور).\nدواتر دەبێتە بەرپرسی هەماهەنگیى نێوان ئەمەریکا و هەسەدە و بەرپرسی وەرگرتنى چەک و کەلوپەلى سەربازى بووە و لە ساڵى (2014) بە هاوکاریى (ى.ن.ک) لە شارى سلێمانى لەگەڵ ئەمەریکییەکان کۆ دەبێتەوە بۆ هەماهەنگیى شەڕى داعش.\nتەلال سەلۆ، وتەبێژى پێشووى هەسەدە دەڵێت: ״مەزڵووم کۆبانێ سەرپەرشتیى دانوستانێکى گەورەى نێوان هەسەدە و داعشى کرد لەگەڵ زاوایەکى ئەبووبەکر بەغدادى بۆ چۆڵکردنى ڕەققە و تەسلیمکردنى شارەکە״، وتارە بەناوبانگەکەشی لە گۆڤارى (Foreign Policy Journall) هێندەى تر مەزڵوومى خۆشەویست کرد، هەر بۆیە شەوى 27/7/2019 یەکێک لەو بەرپرسانەى دەرەوەى سوپاى ئەمەریکا بووە کە بەشداریی کردووە و زانیاریى هەبووە لەسەر ئۆپراسیۆنى کوشتنى ئەبووبەکر بەغدادى لە گوندى بەریشەى شارى ئیدلب، ئەمەش وەکو ئاماژەیەک بۆ متمانە و لێهاتوویى ژەنەڕاڵ مەزڵووم بەشداریى ئەو ئۆپراسیۆنەى کردووە، ئێستا مەزڵووم کۆبانێ لە لایەن تورکیاوە داوا کراوە ڕادەست بکرێتەوە و ئەمەریکاش زۆر جار وەسفى دەکات.\nبەڵام گرنگ ئاکامە، چى لێ دێت؟ ئەوەى گرنگە لە کۆتاییدا مەزڵووم کۆبانێى ڕۆژئاوا دەبێتە فریادڕەسی گەلى ڕۆژئاواى کوردستان، یان وەکو ئۆجەلان ڕادەستى دەکەن و دەیکەنە دیارى بۆ تورکیا؟\nقوباد تاڵه‌بانى: یه‌كێتییه‌كی به‌هێز ده‌نێرینه‌وه بۆ به‌غدا\nکورد چاوی لە جینۆسایدی ئەرمەنە


دوورخستنەوەی تارماییەكانی بەڵكان\nبۆچوون / بیروڕا :: 28/03/2017\nنووسینی: كارڵ بیڵدت *\nسەرانی یەكێتی ئەوروپا لەناكاو راستیە تازەكانی بەڵكان-یان زانی. لە كۆنگرەیەكی باڵادا كە بەمدواییە بەسترا، پێداگرییانكرد لەسەر پێویستیی زیادكردنی بەشداریی یەكێتی ئەوروپا لە پاراستنی سەقامگیریی و-بەرپەرچدانەوەی نفوزی روسیا- لە ناوچەكەدا.\nبەڵام دۆخی جیۆسیاسیی وڵاتەكانی بەڵكان نابێت جێی سەرسوڕمان بێت. دوای هەموو ئەمانە، چەند دابەشبوون و لێكترازانێك لە ماوەی دوای عوسمانیەكاندا روویاندا-كە لە بیهاچ لە گۆشەی باكوری خۆرئاوای بۆسنێ-وە درێژ دەبێتەوە بۆ بەسرە لەسەر كەناری كەنداوی عەرەبی لە عێراق- كە بۆ چەندین جار سەرچاوەیەك بووە بۆ نائارامیی ئیقلیمی و جیهانی لە كاتی نەمانی ئیمپراتۆریەتە كۆنەكان لەپێش سەدەیەكەوە.\nكاتێك ئیمپراتۆریەتی هابسبۆرگ و ئیمپراتۆریەتی عوسمانی لە كۆتایی یەكەمین جەنگی جیهانیدا هەرەسیانهێنا، هەوڵدرا بۆ دامەزراندنی دەوڵەتی نوێی نەتەوەیی لە بەڵكان، سەرەڕای هەمەجۆریی نیشتمانی و كلتوریی ناوچەكە. لەوكاتەیشەوە نەتەوەیی بە شێوەیەكی چەندبارە بووەوە لەگەڵ مۆزایكی ژیانی مەدەنیی بەردەوام، پێكداهەڵدەپژا لە ناوچەكەدا. ئەمەیش بووە هۆی هەڵگیرسانی ململانێ بەدوای ململانێدا.\nئەوەبوو یوگۆسلاڤیا دامەزرا، وەك ئەو دەوڵەتە نەتەوەییانەی لە وڵاتی شام و وڵاتی دووڕووبار دامەزران بۆ ئیدارەدانی ئەم ناكۆكیە سیاسیانە، بەڵام رووداوە كارەساتاویەكان-لە سەمیرنا و سریبرینیچا و شەنگال و ناوچەكانی تر- وەك رووخسارێكی نەگۆڕی ژیانی دوای ئیمپراتۆریەتەكان مانەوە.\nیوگۆسلاڤیا لە سەرەتای نەوەدەكاندا رووخا، ئەمەیش بووە هۆی جەنگێكی دڕندەیی یەك گرێیی لە كرواتیاوە بۆ كۆسۆڤۆ. دەركەوتنی حەوت دەوڵەتی نوێ-كە زۆر جاریش ناكۆك بوون لەگەڵ یەكدی- ئەوەی ئاشكراكرد كە ئارامیی ئیقلیمی پشت بە چوارچێوەیەكی نوێ دەبەستێت، ئەویش یەكێتی ئەوروپایە. بەهۆی سەركەوتوویشی لە چارەسەركردنی ململانێ درێژخایەنە نیشتمانیەكاندا، یەكێتی ئەوروپا راسپێردرا بۆ جیاكردنەوەی دابەشبوونە بەردەوامە نەتەوەییەكانی ناوچەكە و هەروەها بۆ خامۆشكردنی ململانێ ئیتنی و نەژادیەكانیش.\nلە كۆنگرەی لووتكەی ساڵی 2003 ی یەكێتی ئەوروپا لە تیسالۆنكی، نێردراوەكان بە رەسمی بەڵێنی ئەوەیاندا هەموو وڵاتانی بەڵكان بكەنە كۆمەڵەی ئەندامانەوە. ئەم بەڵێنەیش زەحمەتە پارێزگاریی لێ بكرێت و بەوەفا بن بەرامبەری. كاتێك كێشەكانی ئێستا لە بەڵكان وەستان، سەركردەكانی یەكێتی ئەوروپا وایانزانی كە ئاشتییان لە ناوچەكەدا چەسپاندووە. لە ئێستایش بەدواوە بەرنامەی پەیڕەوكراوی یەكێتیەكە لەبەرامبەر بەڵكان-دا لە بنەڕەتدا مانای مانەوەیە لەسەر ئەم دۆخەی ئێستای.\nدوای ئەوەی لە ساڵی 2014 ەدا بە سەرۆكی كۆمسیۆنی ئەوروپا دامەزرێنرا، جان كلود جونكر ئەم دۆخەی ئێستای جەخت لێكردەوە، ئەوەبوو رایگەیاند لە ماوەی سەرۆكایەتیەكەی ئەمدا، كە پێنج ساڵ دەخایەنێت، یەكێتی ئەوروپا مل نادات بۆ زیاتر فراوانبوونەوەی. راگەیاندنەكەی جونكر لە رووی تەكنیكییەوە دروستە، بەڵام لە رووی سیاسیەوە كارەساتە. لەگەڵ كوژانەوەی ئەو رووناكیەی كە ئاماژەیەك بوو بۆ چاكسازی و پێكهاتن، نەتەوەكانی ناوچەكە جارێكی تر كەوتوونەتەوە گەشە و پەرەسەندن. لەهەمانكاتیشدا یەكێتی ئەوروپا سەرقاڵی كێشە بەردەوامە داراییەكانیەتی، وەك قەیرانی قەرزە سیادیەكانی دەوڵەتە ئەندامەكان.\nماوەیەكی زۆرم بەسەربرد لە بەڵكان لەدوای ساڵەكانی دوای جەنگی بۆسنێ-وە. نێردەی تایبەتی یەكێتی ئەوروپا بووم بۆ یوگۆسلاڤیای جاران، پاشان بوومە سەرۆكی بەشدار بۆ كۆنگرەی دایتۆن-ی ئاشتی، دواتر نوێنەری سامیی بۆ بۆسنێ و هەرسك و لە كۆتایشدا نێردەی تایبەتی ئەمینداری گشتیی نەتەوە یەكگرتووەكان لە بەڵكان.\nساڵی رابردوویش، كە لە سەردانێكی ناڕەسمیدا گەڕامەوە بۆ بۆسنێ، یەكێكیان پرسیاری ئەوەی لێكردم كە ئاخۆ جارێكی تر جەنگ دەگەڕێتەوە بۆ ناوچەكە؟ سەرەتا پرسیارەكەم پشتگوێخست، دوایی وەڵاممدایەوە (مەحاڵە). بەڵام هەندێكیان بەردەوام هەمان پرسیاریان دووبارە دەكردەوە. لە پێنجەمین جاردا منیش هەستم بە نیگەرانی كرد.\nبێگومان من راستبووم لەوەدا كە وتم جەنگی نەوەدەكان ناگەڕێتەوە: چونكە بارودۆخەكەی ئێستا زۆر جیاوازە لەوەی ئەوسا. بەڵام وەك چەندین جار بینیوومانە، دەكرێت جەنگاوەرە تاكەكان (الفردیین) ئەو ئاگرە هەڵگیرسێنن كە دواتر كوژاندنەوەی زەحمەت دەبێت. رۆژێك لە رۆژان لە سەرایڤۆ كەسێك كە ناوی گاڤریلۆ برینسیب بوو جەنگێكی جیهانیی هەڵایساند كاتێك ئارچدوك فرانز فردیناند-ی نەمسایی كوشت. ئەمڕۆیش ناوچەكە وردە وردە ئەگەری گڕگرتنی هەیە و دەكرێت بڵێسەیەكی تر داگیرسێت كە رەنگە ئەمجارەیان لە سكۆپی (پایتەختی كۆماری مەقدۆنیا)وە بێت.\nكەواتە چی بكرێت؟ سەبارەت بە ئەوروپا، تاقە رێگە كە هەنگاوی بۆ بنرێت، فراوانكردنەوەی دەسەڵاتەكانیەتی بۆ ئەوەی گەمارۆی قەیرانەكان بدات، هەروەها پەلەكردنیش لە پێكەوەیی ئەورپیانە. بۆ چارەرسەركردنی مەترسییە بەدیاركەوتووەكانی بەڵكان دەبێت یەكێتی ئەوروپا ئەوە بسەلمێنێت كە ویست و ئامرازی پێویستی هەیە بۆ كاركردن، ئەمەیش لە رێی بڵاوكردنەوەی گروپگەلی جەنگیی یەكێتی ئەوروپاوە بۆ مەشق و راهێنانی سەربازیی لە ناوچەكەدا. ئەمە دەتوانێت پەیامێكی بەهێز بگەیەنێت و ناوەرۆكەكەیشی ئەوەبێت كە هێزە سەربازیەكانی پڵنگی كاغەزی نین. دەتوانێت جگە لە تەنیا وشە، شتی دیكەیش بەكاربێنێت. تەنیایش بە چوونەڕیزی سلۆڤینیا و كرواتیا بۆ ناو كۆمەڵەكە تا ئێستا، ئەوە دەسەلمێنرێت كە گرەنتیدان لەسەر ئەندامێتیی دەوڵەتەكانی تری بەڵكان كاتی دەوێت. بەڵام ریفۆرم و چاكسازیە داواكراوەكان بۆ ئەوەی ئەم وڵاتانەیش ئامادەی ئەندامێتی بكرێن، دەكرێت و دەبێت پەلەی تێدا بكرێت، لەگەڵ هەنگاونانی كاتی كە متمانە لای گەلانی ناوچەكە دروست بكات.\nبۆ نموونە، دەبێت ئێمە هاوبەشیی خۆرهەڵاتیی یەكێتی ئەوروپا دووبارە بكەینەوە، لەگەڵ دامەزراندنی هاوبەشیی بەڵكان، لەگەڵ بەكراوەیی هێشتنەوەی ئەگەری ئەندامێتی، لەهەمانكاتیشدا یەكێتی ئەوروپا پێویستی بە چڕكردنەوەی بەشداربوونی سیاسیانەیەتی لە ناوچەكەدا. دەیشكرێت ئەمە بە چارەسەركردنی كێشە سادە هەڵپەسێردراوەكانی سنوورەكان دەستپێبكرێت بۆ ئەوەی ئاڵۆزتر نەبن و نەتەقنەوە.\nیەكێتی ئەوروپا، لە زمانی ئەمڕۆدا، كێشەیەكی ئاڵۆزی هەیە، لەم ساڵانەی دواییدا ئاڵنگاریەكان زیادیانكردووە، هەروەها كۆنگرە باڵاكانیش كە بۆ چارەسەركردنی ئەم ئاڵنگاریانە ئەنجامیان دەدات. بەڵام سەركردەكانی ئەوروپا بژاردەیەكی روون و ئاشكرایان لە بەڵكان-دا هەیە: یان چارەسەركردنی كێشەكە، یاخود چاوەڕوانی هەتا بەسەریاندا زاڵ دەبێت.\n* وەزیری پێشووی دەرەوەی سوید.\nكارڵ بیڵدت :: 28/03/2017


له‌لایه‌ن: محەمەد تاهیر - به‌روار: 2021-02-27-11:48:00 - کۆدی بابەت: 2703\nمافەكانی مرۆڤ چییە؟\nمافی مرۆڤ بریتییە لە كۆمەڵە مافێكی ڕەگداكوتاو كە دەبێت هەموو مرۆڤێك هەیبێت بە بێ گوێدانە ڕەگەز، دین، ڕەچەڵەك و زمان، هەروەها ئەوە دەگەیەنێت كە ئەم مافانە یەكسانە بۆ هەموو تاكێك بەبێ جیاوازی كردن لە نێوانیاندا، ئەم مافانە هەمووی پەیوەندی بەیەكەوە هەیە و نابێت جیابكرێنەوە، كە هەموو ئەم مافانە پارێزراوە لەلایەن یاسا نێودەوڵەتی و پەیماننامەكانەوە.\nیاسا نێودەوڵەتییەكان بۆ مافەكانی مرۆڤ\nیاسا نێودەوڵەتییەكان بۆ مافەكانی مرۆڤ ئاماژە بە پابەندبوونی حكومەتەكان دەكات كە دەبێ پابەندبن بە مامەڵەكردن لەگەڵ تاكەكانی خێزان بە یەك شێواز لەڕیگەی چەند ڕێكارێكەوە، ئەمەش بۆ جەختكردنەوە لەسەر مافەكانی مرۆڤ و پاراستنی ئازادییە بنەڕەتییەكان هەم لە ئاستی تاك و كۆمەڵگادا، ئەم یاسایە پشتدەبەستێت بەچەند بنەمایەك كە بریتیین لە: ڕاگەیاندی جیهانی بۆ مافەكانی مرۆڤ، پەیماننامەی نەتەوە یەكگرتووەكان، كە بڵاوكرایەوە لە ساڵەكانی 1945 و 1948، پاشان نەتەوە یەكگرتووەكان هەستا بە فراوانكردنی یاساكانی مافی مرۆڤ بۆ ئەوەی بەشەكانی تری كۆمەڵگە بگرێتەوە وەك، ئافرەت، منداڵ، كەمینەكان هەروەها خاوەن پێداویستییە تایبەتەكان، ئێستە ئەم بەشانە هەموویان مافی خۆیان هەیە كە دەیانپارێزێت لە جیاكاری كە لە سەردەمی كۆندا زۆر بەربڵاو بوو.\nبەیاننامەی گشتی بۆ مافەكانی مرۆڤ\nبەیاننامەی گشتی بۆ مافەكانی مرۆڤ بە یەكێك لە گرنگترین پەیماننامەكانی مێژووی مافی مرۆڤ دادەنرێت، كە ئامادەكراوە لەلایەن كۆمەڵە كەسێك كە باكگراوەندیان هەیە لە سەقافەت و كلتوور و یاسادا لە جیهاندا، هەروەها وەریانگێڕاوە بۆ زیاتر لە 501 زمان.\nچەند پۆلێنێكی مافەكانی مرۆڤ\nكۆمەڵێك ماف هەن كە بە ڕاها دادەنرێن و ناگۆڕدرێن، لەژێر هیچ بارێكدا نابێت پێشێل بكرێت، ئەم مافانە ڕێگری لە خاوەن دەسەڵاتەكان دەكات لە ئەنجامدانی تاوان وەك، كوشتنی بەكۆمەڵ، لەسێدارەدان، ئەشكەنجەدان و ڕەگەزپەرستی، هەروەها ئازادی بیروڕا دەربڕین و هەڵبژاردنی دین دەبەخشێت بە تاكەكان.\nمافە یەكسان و جیانەكراوەكان\nجیاكاری نەكردن لە نێوان تاكەكاندا بە بنەمایەكی سەرەكی دادەنرێت، جا ئەو جیاوازییە بەبۆنەی ڕەگەز یان پەیوەندی تاكەكەسی بێت.\nهەندێك لە بەڵێننامەكانی مافی مرۆڤ\nپەیماننامەی نێودەوڵەتی لەسەر مافە ئابووری و کۆمەڵایەتی و فەرهەنگییەکان.\nپەیماننامەی نێودەوڵەتی بۆ نەهێشتنی هەموو جۆرەكانی ڕەگەزپەرستی.\nپەیماننامەی مافەکانی منداڵ.\nپەیماننامەی نێودوڵەتی بۆ نەهێشتنی هەموو جۆرەكانی جیاکاری لە دژی ژنان.\nپەیماننامەی دژ بە ئەشکەنجە و سزا دڕندانە و نامرۆڤییەكان.\nپەیماننامەی نەهێشتنی كۆمەڵكوژی.\nپەیماننامەی یەكسانی پارەدان.\nپەیماننامەی ڕێككەوتنی بەكۆمەڵ.\nپەیماننامەی یونسكۆ دژ بە جیاكاری كردن لە خوێندن و فێركردندا.\nبابه‌ته په‌یوه‌ندیداره‌كان به : مافەكانی مرۆڤ چین؟\nبابه‌تی دیكه له‌سه‌ر زاراوه هه‌مه‌ڕه‌نگه‌كان\nدیماگۆجی - Demagogicism\nئاسایشی نەتەوەیی - أمن القومي - National Security\nجاش - مرتزقة\nگەڵا لە خەودا واتای چیە


جەوهەری هەڵبژاردن و هەڵبژاردن لە ئێران‌دا – KDPmedia\nHomeوتارجەوهەری هەڵبژاردن و هەڵبژاردن لە ئێران‌دا\nهەڵبژاردن هێزی گیانبەخش بە هەر سیستمێکی دێموکراتیکە، چۆن ڕەخسێنەری دانوستان لە مژاری گشتی، فۆرم‌بەخشین بە بەرنامە و دروشم‌گەلی سیاسی، دەست‌نیشانکەری نوێنەران و بەرپرسانی گشتی، کارتێکەری لە دابەش‌کردنی هێز لە حکوومەتە .\nمیکانیزمی هەڵبژاردنیش لە پێوەرەکانی خەڵکی‌بوونی سیستمێکی سیاسییە کە خەڵک لەو ڕێگایەوە دەتوانن مافی زاتی و سروشتیی خۆیان لە کۆمەڵگەدا لە چوارچێوەی هەڵبژاردنی جۆری سیستمی سیاسی و یاسا و ڕێساکانی، بە هەڵبژاردنی دەسەڵاتداران و نوێنەرانی خۆی بەدی بێنن. بۆیە هەڵبژاردن فۆرمێکە لە پڕۆسەی بڕیاردان لە کۆمەڵگە کە تێیدا ئەو کەسانەی دەنگ دەدەن، بڕیاریش دەدەن کە کام حیزب یا نوێنەر بەرپرسیارێتیی ئیدارەی کاروباری گشتی بگرێتە دەست. واتە هەڵبژاردن ئامراز و دامەزراوەیەکە بۆ ڕاوێن‌کردنی گشتی لەمەڕ هەڵبژاردنی جۆری نیزامی سیاسی و دەسەڵاتدارانی.\nلە ئێران دوای شۆڕشی گەلانی مافویستی ئێران دژی ڕێژیمی پاشایەتی و دەست‌بەسەرداگرتنی شۆڕش لە لایان مەلاکان لەژێر هێژمۆنی و ڕێبەرایەتیی شەخسی خومەینی بە پاڵاوتن و تێرۆر و وڵات‌بەدەرکردنی نەیارانی خۆی کە بڕوایان بە مافی خەڵک هەبوو، لە کودیتایەکی نەرم و لە ڕێگای هێزی سەخت و مۆنۆپۆلی جومگە گرینگ و هەستیارەکانی ئابووری، ئەمنییەت و میدیایی وڵات؛ ویست و ئارمانجەکانی شۆڕشی ئێران کرانە قوربانیی بەرژەوەندییەکانی ئاخوندەکان و دیکتاتۆریی پاشایەتی بۆ دیکتاتۆڕی و فاشیزمی ئیسلامی گۆڕدرا.\nدواتر بە پاساوی ئایین و خۆ بە نوێنەری خوا زانینی خومەینی لەسەر عەرز و زاڵ بە سەر وڵات و کۆمەڵگەی ئێران بۆ دەرباز کردن و پەڕینەوەی ئێران لە ئانۆمیی دوای شۆڕش، بە یەکدەست‌کردنی وڵات و داڕشتنی یاسای بنەڕەتیی وڵات لەژێر خوێندنەوە و تێڕامانی خومەینیزم، یاسای بنەڕەتیی وڵاتی ئێران لە کەشێکی هەڵخەڵەتان و غەیرە دێموکرتیک‌دا بە پەسند گەیەندرا. مەخابن دەنگ و متمانەی خەڵک لە گەمەیەکی هەڵخەڵەتاندن‌دا کرا بە بژیوی شەرعییەت و ،چارەنووسی وڵات کەوتە دەست کەمینەیەکی بچووک و، خەڵک بە سەر دوو بەرەی خودی و غەیرەخودی دابەش کرا. دەسەڵاتدارانی ئەم سیستمە پاوانخواز و دیکتاتۆڕە بە دروست‌کردنی دەسەڵاتی سێبەر و میلیتاریزەکردنی هەموو جومگەکانی وڵات، خەڵکیان خستە دەرەوەی بازنەی بەرژەوەندییەکانیان. هەڵبژاردن لە مانا و جەوهەری خۆی بەتاڵ و بەشی بەڕواڵەت هەڵبژاردەی نێو حاکمییەت (دەوڵە و مەجلیس) بێ‌دەسەڵات کرا. چونکی هەڵبژاردنێک دەکرێ ئەم ناوەی لەسەر بێ و هەڵگری ئەو واتایە بێ کە بە بەشداریی هەمووان و نوێنگەی ئیرادەی گشتیی هەمووان بێت و لە کەش‌وهەوایەکی ئازاد و دێموکراتیک و بە بەشداری زۆرینەی سیاسی، ئاگایانە و ژیرانەی هاونیشتیمانیان بە جێبەجێ‌کردنی ئوسوول و پێوەرە جیهان‌داگرەکان بەڕێوە بچێ. بەڵام لە هەڵبژاردنەکان لە ئێران خەڵک (دەنگدەر) و دەنگەکانیان هیچ کاریگەرییەکیان لەسەر بڕیار و گۆڕانکارییەکانی وڵات و چارەنووس و بارودۆخی خۆیان نییە و هەموو شتێک هەر بە ویست و مەیلی بازنەی تەسکی دەسەڵاتداران دەچێتە پێش.\nهەڵبژاردنێکی تایبەت کە لە دوو دەیەی ڕابردوودا لە ئێران دەکرێ، هەڵبژاردنەکانی شووڕا و گوندەکانە. بێگومان شوڕاکانی شار و دێ دەتوانێ وەک بەربڵاوترین و بەربەرینترین زەنجیرەی دامەزراوەی مەدەنی و وەڵام بۆ پێویستییە سیاسی و کۆمەڵایەتییەکان سەیر بکرێ. هاوکات ئەم هەڵبژاردنانە لە وڵاتانی دێموکراتیک‌دا دەتوانێ زۆرترین کاریگەریی لەسەر جڤات و حکوومەت و هاوکات تەمرینی دێموکراسیی ڕاستەقینە لە کۆمەڵگە هەبێت. بەڵام لە پێکهاتەی کۆماری ئیسلامیی ئێران‌دا هەم ئەرک و سەڵاحییەتەکانی شوڕا سنووردار کراوە و هەم گەندەڵی کە سەرتاپای نیزامی سیاسی و بەڕێوەبەریی وڵاتی داگرتووە، ئەم پێکهاتەیەشی لە مانای ڕاستەقینەی خۆی بەتاڵ کردووەتەوە.\nناتەباییەکانی یاسای بنەڕەتیی وڵات لە بەشەکانی کۆماری و ئیسلامی (خەڵکی و ئیلاهی)، نادێموکراتیكبوونی پڕۆسەکانی هەڵبژاردن، میکانیزمەکانی وەک شوڕای نیگابان و “نیزارەتی ئیستسوابی”، دەستێوەردانەکانی ناوەندە ئەمنیەتییەکان و ڕوونتر لە هەموو شتێک داننانی کاربەدەستانی هەرە پایەبەرزی پێشووی دەسەڵات کە بەڕواڵەت بە دەنگی خەڵک هەڵبژێردراون -وەک سەرکۆمار و نوێنەرانی مەجلیس_ بە بێ‌دەسەڵاتی و تەداروکات‌چی بوونیان لە پێکهاتەی دەسەڵات‌دا، جێگای هیچ شک و گومانێک لە بێ‌نێوەرۆک‌بوونی هەڵبژاردنەکان لە ئێران ناهێڵێتەوە.